Japanski novinar umro zbog 159 sati prekovremenog rada – Glas TK\nJapanski novinar umro zbog 159 sati prekovremenog rada\nJapanski novinar umro je od posljedica srčanog udara 2013. godine, a nakon što je na radnom mjestu proveo nevjerovatnih 159 sati prekovremeno, dokazali su istražitelji, a prenosi CNN.\nTridesetjednogodišnji Miwa Sado, reporter koji se bavio analizom političkog svijeta u Japanu, sedmicama je ostajao na poslu duže nego što je trebao, zaključak je istraživanja koje je sprovedeno četiri godine nakon njegove smrti.\nSado je preminuo 2013. godine radeći za televiziju NHK, a okolnosti njegove smrti postale su javne tek ove sedmice. TV stanica se obavezala da će uraditi sve što je u njenoj moći kako bi spriječila ponavljanje slučaja.\nSličan događaj desio se 2015. godine kada je japanski stručnjak za marketing Matsuri Takahashi izvršio samoubistvo nakon 105 prekovremenih radnih sati koje je dobio kao kaznu. Direktor kompanije u kojoj je Takahashi radio je nakon incidenta podnio ostavku.\nRadna kultura u Japanu kontroverzna je upravo zbog iscrpljujućih radnih sati koji često uzimaju danak kroz zdravlje uposlenika. Japanska vlada je izdala saopćenje u kojem se kaže da jednom od pet radnika u državi prijete zdravstvene posljedice zbog stresa na poslu, uključujući i smrt.\nNovi zakon o radu koji je donesen 2014. godine pokušao je poboljšati položaj radnika, ali se kompanije uglavnom ne pridržavaju novog pravilnika.\nPrevious Post: Sveta liturgija i uvođenje u tron novog episkopa zvorničko – tuzlanskog danas u Tuzli\nNext Post: Turistički forum: Prilika za razgovor o zakonskom okviru i kulturno-historijskom naslijeđu


► RZS: Broj zaposlenih u drugom kvartalu veći za 1,6 odsto nego u isto vreme\nU Srbiji je u drugom kvartalu ove godine bilo ukupno 2.197.065 zaposlenih, što je za 1,6 odsto, odnosno 35.532 zaposlena više nego u istom periodu 2019. godine, saopštio je danas Republički zavod za statistiku (RZS).\nZaposlenih u radnom odnosu bilo je 2.064.776, van radnog odnosa 65.296, dok je broj registrovanih individualnih poljoprivrednika iznosio 66.994, precizirano je u saopštenju.\nDo zapošljavanja je prvenstveno dolazilo u kategoriji zaposlenosti u radnom odnosu, gde je zabeležen rast od 2,3 odsto (46.941 lice) u odnosu na isti kvartal prethodne godine, naveo je RZS.\nRast zaposlenosti je bio najveći u Beogradskom regionu i u Vojvodini.\nKako je navedeno, sektori delatnosti u kojima je došlo do najvećeg povećanja broja zaposlenih su prerađivačka industrija gde je bilo zaposleno 15.647 ljudi više nego prošle godine, građevinarstvo (rast od 10.499 lica), informisanje i komunikacije (rast od 6.905 lica), obrazovanje (rast od 4.474 lica) i saobraćaj i skladištenje (rast od 3.892 lica).


Skupština grada Novog Pazara osudila genocid nad Bošnjacima Srebrenice - SDA Sandžaka\nSve bitne stavke iz rezolucije koju je predložila SDA Sandžaka uvrštene se u Odluku koju je usvojila Skupština grada Novog Pazara.\nKako je nakon skupštinskog zasjedanja medijima rekao Fuad Baćićanin, odbornik SDA Sandžaka u Skupštini grada „Najbitnije je stvari i događaje nazvati pravim imenom“.\n„U Srebrenici se dogodio genocid nad Bošnjacima, a 11. jul su za dan sjećanja na žrtve genocida počinjenog nad Bošnjacima Srbrenice proglasile bojne međunarodne organizacije, Evropski parlament i parlamenti mnogih država u demokratskom svijetu. Ovakvu odluku donijelo je i Bošnjačko naconalno vijeće još prije 10 godine, 10. jula 2005. godine. Nazivanje događaja pravim imenima daje suštinski značaj pomirenju koje je zasnovano na dijalogu“, naglasio je Baćićanin.\nOdbornici SDA Sandžaka su u cilju vraćanja međunacionalnog pomirenja pozvali na izgradnju stabilnog i trajnog mira, sigurnosti, sradnje i povjerenje među narodima u regionu.


Kaspersky: Godina multiplikovanja napada na rad od kuće\nTanjug 11. decembra 2020. 10:29\nBEOGRAD – Sajber napadači u 2020. godinu ulažu napore u targetiranje korisnika interneta koji rade od kuće pa je zabeležen porast od 242 procenata „brut force“ napada na protokole za daljinski pristup a pojavilo se i 1,7 miliona jedinstvenih malicioznih fajlova maskiranih kao aplikacije za korporativnu komunikaciju, saopštila je kompanija Kaspersky posle istraživanja.\nU izveštaju „Priča godine: rad na daljinu“ navodi se da je zbog rada pod motom “ostanite kod kuće – ostanite bezbedni” došlo do prilagođavanje korporativnih mreža organizacija što prate nove pretnje uz jačanje već postojeći.\n„Ovo nužno ne znači da je ukupan broj identifikovanih napada porastao u 2020, ali njihova preraspodela je očigledna“, navodi se u istraživanju.\nZbog rada od kuće obim korporativnog saobraćaja je porastao, a korisnici su se brzo prebacili na korišćenje usluga trećih strana za razmenu podataka, i radili su putem potencijalno nebezbednih Wi-Fi mreža, ocenila je ova kompanija.\n„Broj računara koji su dati zaposlenima koji rade na daljinu i koji su nepravilno konfigurisani je širom sveta porastao tokom prvog talasa izolacije, a isto se desilo i sa brojem sajber napada na njih“, ocenjeno je u izveštaju.\nBroj „brute force“ – napada kroz sistematično pokušvanje pronalaska korisničkog imena i šifre od marta je naglo skočio a za 11 meseci bilo ih je 3,4 puta više u poređenju sa 2019. godinom.\n„Ukupno je otkriveno 3,3 milijarde napada između januara i novembra 2020. U 2019. godini, tokom istog perioda od 11 meseci, Kaspersky je širom sveta otkrila 969 miliona ove vrste napada“, saopšteno je iz te kompanije.\nKompanija Kaspersky je otkrila 1,66 miliona jedinstvenih malicioznih fajlova koji su se širili pod maskom popularnih mesindžera i aplikacija za onlajn konferencije, koje se tipično koriste za posao.\nIstraživač bezbednosti u kompaniji Kaspersky Dmitri Galov ocenio je da nas je ova godina puno toga naučila i da prelazak na onlajn funkcionisanje nije bio tako lak kao što smo misliil.\n„Kako se fokus prebacio na rad na daljinu, isto to su uradili i sajber kriminalci. Drago mi je što mogu da kažem da je proces prelaska na rad na daljinu bio brz i to je značilo da je svet mogao da nastavi dalje svojim tokom. Privrede se nisu zamrznule i i dalje možemo da dobijemo svoju kafu, iako putem usluga dostave. Ipak, sada znamo da još uvek ima puno toga da se nauči o odgovornoj upotrebi tehnologije, pri čemu se razmena podataka nalazi u samom središtu toga”, prokomentarisao je on.\nRad od kuće postao je neophodnost a kompanija Kaspersky poslodavcima i preduzećima preporučila je da kako bi bili korak ispred IT bezbednosnog problema da obezbede pristup svojoj mreži putem korporativnog VPN-a i to uz višefaktorsku autentifikaciju i korišćenje korporativnog bezbednosnog rešenja te kompanije.\nSavetuje se da svojim zaposlenima obezbede sve što im je potrebno kako bi bezbedno radili od kuće, i da organizuju obuku o osnovama bezbednosti za svoje zaposlene.\nPreporučuje se i da vode računa o ažuriranju uređaja, softvera, aplikacija i servisa, i osiguraju pristup najnovijim podacima o pretnjama kako bi se bolje zaštitili, a naglašava i značaj zaštite i klaud i virtuelnu desktop infrastrukturu.


8. septembra 2021. 8. septembra 2021.\nUlaz na koncert je slobodan, ali je broj mesta ograničen zbog primene epidemioloških mera, te se ljubitelji muzike mole da svoje mesto na koncertu zauzmu što ranije. Jedinstveno devedesetominutno izvođenje biće prenošeno uživo i na prvom programu Radio-televizije Vojvodina.\nPesme koje smo svi voleli kada smo bili deca dobiće svoju digitalnu obradu kroz projekat Digitalni dečji muzički svet, a prezentacija ovog projekta biće održana 12. septembra u Kulturnoj stanici Rumenka.\nIstog dana, u Kulturnoj stanici Svilara biće izvedena plesna predstava „Stasis: to Visit” koreografkinja Ane Javoran i Ariane Prpić, dok će u Kulturnoj stanici Eđšeg nastupiti sastav Rođenice u 20 sati.\n„Omaž Astoru Pjacoli” izvešće Novosadski tango kvintet, 13. septembra u Kulturnoj stanici Svilara, dok će 14. septembra, takođe u Svilari, biti održan koncert popularnog Vojvođanskog bluz benda. Istog dana, 14. ali i 15. septembra, u Kulturnoj stanici Mlin biće održane Interaktivne muzičke radionice za decu, koje će voditi gitarista Žarko Sebić. Projekat „Jučerašnji svet – koncertno predstavljanje pesničko-muzičke edicije” biće upriličen 15. septembra u Kulturnoj stanici Svilara, u izvođenju Nemanje Nešića i Miloša Zupca.\nTakođe, promocija kompozicije „Klatno”, autorskog projekta ansambla Šaht-maht, koji čine Goran Erić i Ivan Burka, održaće se u četvrtak, 16. septembra od 20 sati u Kulturnoj stanici Svilara. Interaktivna pozorišna predstava Vojane Obradović „Priče iz duše III”, nastala na osnovu iskustava korisnika psihijatrijskih usluga, biće realizovana 17. septembra u Kulturnoj stanici Svilara.\nProgram, satnice i lokacije u okviru nedelje izvođačke umetnosti možete pronaći na linku.\nPosted in Kaleidoskop kulture 2021., Nedelja izvođačke umetnosti vestiTagged Nedelja izvođačke umetnosti\nPrethodni Previous post: Muzičko putovanje kroz stilske epohe\nSledeći Next post: Izmena saobraćaja na Bulevaru Mihajla Pupina zbog Korzoa


Kraljevo: gradnja stanova za više od 350 porodica - BGnekretnine blog\nKraljevo: gradnja stanova za više od 350 porodica\nKraljevo, novogradnja, Razvojna banka saveta Evrope, stambene jedinice\nNovosti 002 Sep 2018\nPosle sedam i po godina u Kraljevu je počela Urbana regeneracija Dositejeve ulice u kojoj više od hiljadu ljudi posle zemljotresa 2010-te godine živi u teško oštećenim zgradama. Novi stambeni blok sa 362 stana trebalo bi da bude završen u narednih 5 godina.\nDa nije bilo kiše, prva od planirane četiri višespratnice već bi, kažu, "izašla iz zemlje".\nBoban Đenić šef gradilišta kaže da je u početku bilo loših vremenskih uslova: "Zbog toga smo malo zakasnili sa početkom radova, ali sada radimo sa predviđenim brojem radnika i dinamika poslova ide po planu."\nPrva ploča postavljena je između dve oronule zgrade iz kojih će se najkasnije 2020. godine u nove stanove useliti 106 porodica.\nNjihove postojeće, omanje zgrade će se porušiti i na tom mestu će se nastaviti gradnja još jedne nove višespratnice, a onda, u trećoj fazi još dve.\n"Rok za završetak kompletnog projekta je negde za odprilike pet godina", kaže Milun Jovanović, član gradskog Veća i tima projekta "Urbane regeneracije".\nU nove stanove preseliće se do tada 366 porodica. Sada žive u 17 zgrada, građenih polovinom prošlog veka. Pod teretom vremena, a posebno u zemljotresu 2010. godine, su raspukle da je sanacija bila nemoguća.\nZorica Stevanović, predsednica stanara Dositejeve ulice kaže: "Mi živimo sa strahom već 8 godina, a nejverovatnije ćemo živeti, još pet godina, pa bi zaista bilo divno kada ne bi više administracija i birokratija svojim sporim realizacijama kočile realizaciju ovog projekta".\nGradska vlast je još 2011. godine od države zatražila kreditnu garanciju kod Razvojne banke Saveta Evrope za Urbanu regeneraciju Dositejeve ulice. Kredit od 8 miliona evra odobren je tek pre dve godine, a izrada projekta druge faze izgradnje završena je tek danas.


Ona je dodala da je vreme da se spusti lopta.\n"Sa obe strane ima zapaljivih izjava, ne bih ulazila u to, želim da doprinesem konstruktivnoj atmosferi, i tako neæu komentarisati ni neke izjave koje dolaze iz Zagreba. Treba spustiti loptu i dati šansu saradnji. Koliko god teško bilo, i koliko god ti odnosi bili kompleksni, Srbija æe nastaviti da pruža ruku toj saradnji", poruèila je Brnabiæeva u razgovoru za N1 u Budimpešti.\n"Mi smo u, ne znam koliko navrata, pokazali da jesmo za regionalnu saradnju. Samim tim što je cela Vlada bila pre sedam dana u Sloveniji na zajednièkoj sednici, danas smo u Maðarskoj, predsednik Republike je putovao u Austriju, on ide u ponedeljak i utorak u Zagreb, ja planiram neke druge posete regionu", rekla je ona.\nNa konstataciju reportera N1 da, kada je reè o odnosima s Hrvatskom, neko èesto da zapaljivu izjavu, pa ona mora da "spušta loptu", premijerka je rekla da je to njen posao.\n"Moj posao je da spuštam loptu, moj posao je da probam da budem racionalna, da ne reagujem emotivno. I mislim da je to odgovornost koja je na meni", navela je Brnabiæeva i dodala:\n"Treba da prestanemo da gledamo u prošlost, i u samoj Srbiji. I da prestanemo da se delimo na èetnike i partizane 2018. godine, u 21. veku, stvarno, nekako, kada æemo poèeti da gledamo u buduænost ako neæemo danas? I mislim da je to naša odgovornost prema buduænosti, prema generacijama koje dolaze iza nas."


Dodik: Genocida u Srebrenici nije bilo, spreman sam da robijam - IndeksOnline.rs\nNaslovna Bosna i Hercegovina Banjaluka Dodik: Genocida u Srebrenici nije bilo, spreman sam da robijam\nBEOGRAD – Srpski član Predsedništva BiH Milorad Dodik izjavio da nikada neće prihvatiti navode da se u Srebrenici dogodio genocid, te da je zarad odbrane tog stava spreman da ode na robiju.\n“Apsolutno bih pre birao da idem u zatvor nego što bih priznao nešto što se nije desilo, a to je navodni genocid u Srebrenici. Ta priča o navodnom genocidu je postala aktuelna 2002. godine, sedam godina nakon događaja. Ođednom se sve oko toga aktualizuje i ”sada se sve zna”. Istina je jedna da genocida nije bilo”, rekao je Dodik za Srpski telegraf.\n“Na sve to je Nezavisna međunarodna komisija najbolje odgovorila i to zaista treba koristiti jer je sistematizovano od ljudi čije je znanje, ali i autoritet, neosporan. Tako da, u tom pogledu, ovaj izveštaj dosta toga menja”, rekao je, između ostalog, Dodik.\nPrethodni tekstRusija: Najviše preminulih u danu od početka pandemije\nSledeći tekstDve kompanije zainteresovane za rekonstrukciju puta Novi Pazar – Raška


Polovni Krone sanduk kamioni oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Sanduk kamioni > Krone\nPolovna Krone sanduk kamioni na prodaju\nOvo su rezultati pretrage polovnih Krone sanduk kamioni mašina koje su za prodaju. Krone sanduk kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Krone sanduk kamioni u Brend sekciji.\nOvde je kompletna lista polovnih Krone sanduk kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Krone sanduk kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Krone sanduk kamioni koje Vas interesuju.


13-04-2018 10:08 Izdvojeno Srbija Politika\nBEOGRAD - Imponuje interesovanje i svest zapadnih zvaničnika da bez Srbije nema dobrog rešenja za probleme u regionu, kaže šef srpske diplomatije Ivica Dačić i dodaje je diplomatska aktivnost Srbije usmerena da se pronađe trajno rešenje problema KiM.\n"Svi sastanci koji su bili i koji će biti su veoma važni kao priprema terena za neko moguće trajno rešenje za KiM. Srbija je spremna na kompromis i niz veoma važnih koraka smo učinili", rekao je Dačić za TV Prva komentarišući posetu predsednika Srbije Aleksandra Vučića Nemačkoj.\nOn je rekao da mu je šef francuske diplomatije Žan Iv le Drijan rekao da se divi volji i spremnosti Srbije da mnogo ulaže kako bi se došlo do trajnog rešenja. "Bez Francuske i Nemačke teško da se sa evropskim partnerima može ispregovarati rešenje", rekao je Dačić.\n"Čak je i Karl Bilt ismejao stav tima Mogerini da će tek sada krenuti u pripreme za ZSO, pet godina kasnije. Pozdravljamo tu želju da se krene sa mrtve tačke, čak ni u najtežim trenucima nismo rekli prekidamo dijalog, rekao je ministar.\nOn je dodao da je ZSO ključni test za Prištinu i EU".\nNa pitanje o izjavama kosovskih i evropskih zvanicnika da ZSO treba formirati na osnovu kosovskih zakona, Dačić kaže da je to "veštačka dilema".\n- Kada se nešto dogovori na nekom međunarodnom nivou, onda se ne gleda da li je po zakonima, već se ti zakoni usklađuju sa time što je dogovoreno. Priština bi trebalo da uskladi sve svoje propise da budu u skladu sa ZSO - naveo je Dačić.\nŠta je Zaharova rekla o presudi Šešelju pročitajte OVDE.\nSastanak ministra Dačića sa MSP Francuske\nIZNENADNI UPAD U TERORISTIČKU BAZU: Posvađale se dve familije pa spor rešen osvajanjem suparničke baze (MAPA)\nJANKOVIĆ SE ZBOG ŠEŠELJA OBRUŠIO NA ČEPURINA: Neće strani ambasadori da štite ratne zločince


Snijeg na sve strane, saobraćaj otežan na istoku RS – mojKontakt portal – Radio Televizija Kontakt\nSnijeg na sve strane, saobraćaj otežan na istoku RS\nPreko prevoja Han Pogled ne prepručuje se saobraćaj za šlepere i kamione sa prikolicom, gdje je visina novog snijega do 30 centimetara.\nNa području Kneževa i Mrkonjić Grada snijeg i dalje pada i otežava redovno odvijanje saobraćaja, pa vozači treba da vožnju prilagode uslovima na putu.\nNa dionicama u usjecima i pored kamenih kosina mogući su odroni. Iz AMS vozačima savjetuju da voze maksimalno oprezno i da na put ne kreću bez zimske opreme.\nAMS Republike Srpske, u saradnji sa Ministarstvom unutrašnjih poslova i Ministarstvom saobraćaja i veza Srpske, pokrenuo je veliku preventivu akciju “Vozilo nakon zimskih uslova” u okviru koje se besplatno od 9.00 do 13.00 časova u Novom Gradu, na ulazu iz pravca Prijedora kod Nestro pumpe, na pokretnom tehničkom pregledu kontroliše tehnička ispravnost najbitnijih uređaja i sklopova na vozilima.\nAkcija će trajati do 30. aprila i provodiće se u više opština Republike Srpske.\nDruga kampanja koju AMS Republike Srpske provodi u saradnji sa Auto-moto društvima pod nazivom “Retro je in! Vozi naprijed, pogledaj nazad!”, trajaće do 22. aprila, a cilj je smanjenje stradanja vozača motocikla u saobraćaju na putevima Republike Srpske.\nRekonstrukcija kolovoza na dionicama magistralnih puteva Krepšić – Brčko – Bijeljina i Karakaj – Jardanska petlja, zbog čega će se saobraćaj na mjestu izvođenja radova odvijati naizmjeničnim propuštanjem vozila jednom kolovoznom trakom.\nU toku je realizacija sistema vodosnabdijevanja na magistralnom putu Banjaluka – Jajce, dionica Srpske Toplice – Karanovac, zbog čega je svakim danom, osim nedjelje, izmijenjen režim odvijanja saobraćaja od 7.00 do 19.00 časova.\nZbog izgradnje kružne raskrsnice na području Teslića saobraćaj se na dijelu magistralnog puta i regionalnog puta prema Prnjavoru odvija uz privremeno postavljenu saobraćajnu signalizaciju.\nPovremene obustave saobraćaja na svaki puni sat trajaće po 15 minuta, radnim danima i subotom od 7.00 do 17.00 časova, a nedjeljom od 7.00 do 13.00 časova. Alternativni pravac za vrijeme obustave je regionalni put Doboj – Modriča.\nU toku je izgradnja auto-puta Banjaluka – Doboj, dionica Prnjavor – Doboj, gdje je izmijenjen režim saobraćaja na dijelu regionalnog puta u mjestu Vijaka, opština Prnjavor, a saobraćaj regulisan privremenom saobraćajnom signalizacijom.\nDeminiranje terena u toku je na magistralnom putu Brod – Odžak, na lokalitetu Šikare, zbog čega dolazi do polučasovnih obustava saobraćaja od 8.00 do 16.00 časova, kao i na putevima Kotor Varoš – Kneževo, u naselju Viševice, zatim na putu Doboj – Maglaj, od mjesta Potočani do mjesta Pridjel Gornji, te od Ševarlija do mjesta Misurići.\nZbog deminiranja terena do polučasovnih obustava saobraćaja od 6.00 do 19.00 časova dolazi i na lokalnom putu u mjestu Velika Sočanica – Lupljanica – Mišinici kod Dervente.\nNa dionici regionalnog puta Gornja Vijaka – Razboj, preko mosta u mjestu Dragalovci, zabranjen je saobraćaj svim vozilima težim od pet tona ukupne mase i višim od tri i po metra. Na putu Brod na Drini – Šćepan Polje zabranjen je saobraćaj teretnim vozilima težim od 12 tona.\nU većem dijelu Federacije BiH ovog jutra saobraćaj se odvija po mokrim i mjestimično klizavim kolovozima.\nU višim planinskim predjelima pada snijeg, a ugaženog snijega na kolovozu posebno ima na putnim pravcima Bugojno – Kupres /Koprivnica/, Prozor – Gornji Vakuf/Uskoplje /Makljen/, Olovo – Kladanj /Karaula/.\nNa dionicama gdje su radovi u toku saobraća se sporije, uz obavezno pridržavanje privremeno postavljene signalizacije, uključujući magistralne puteve Sarajevo – Semizovac – Srednje, Kladanj – Olovo, Simin Han – Kalesija, Karuše – Tešanj i Livno – Bosansko Grahovo.\nNa graničnim prelazima povremeno je pojačan intenzitet saobraćaja, ali trenutno zadržavanja nisu duža od 10 minuta.\nDo kraja maja, zbog neophodnih radova u Hrvatskoj, obustavljen je saobraćaj za teretna vozila na graničnom prelazu Kamensko. Za vrijeme obustave ova vozila usmjeravaju se na prelaz Gorica – Vinjani Donji.\nVlajki: U Srpskoj postoje dva ideološko-politička bloka\nSara Stajčić iz Banjaluke primljena na Harvard


Nova Pazova: Ženu na biciklu usmrtio autobus – Nadlanu.com\nNova Pazova: Ženu na biciklu usmrtio autobus\nObjavljeno 16. nov 2013. / 12:56:56\nKako je navedeno u saopštenju, nesreća se dogodila oko šest časova u industrijskoj zoni, kada je na neosvetljenom delu puta, autobus koji je saobraćao na relaciji Beograd-Kanjiža udario S.D. (41) koja je od zadobijenih povreda preminula.\nNa mestu nesreće odmah je izašla Hitna pomoć i Saobraćajna policija.\n"Vozač autobusa A.M. (35) dugogodišnji je radnik Laste i prošao je sve neophodne provere potrebne za obavljanje tog posla. Nakon zvaničnog uviđaja policije, vozač je podvrgnut alko testu i nije zabeleženo prisustvo alkohola u krvi", navodi se u saopštenju.\nDodaje se i da je autobus pre izlaska iz garaže prošao standardne provere tehničke ispravnosti, kao i da je nakon nezgode upućen na kontrolni tehnički pregled na kojem je konstatovana ispravnost vozila.\nautobusnova pazovasaobraćajna nesreća


Vesti online / Srpski informativni portal / Niče geto na granici\nNi napred, ni nazad: Izbeglički kamp kod Horgoša\nVisoki komesarijat UN za izbeglice samo primećuje da se broj izbeglica i migranata udvostručio zbog novih mađarskih mera uvedenih 5. jula, pa je kod srpske granice 1.300 većinom žena i dece, a 800 tražilaca azila čeka na otvorenom.\n* Kolinda: Zapadni Balkan je geto Evrope\n* Hrvati dižu ogradu prema Srbiji\n* VIDEO: Migrant u Švajcarsku stigao u koferu\nProblem je navodi UNHCR sa smeštajem zdravstvenim i sanitarnim uslovima, pa su intenzivirali pomoć u vodi i hrani. Da ima razloga za kritike, smatra Radoš Đurović iz Centra za pomoć tražiocima azila koji podseća da je za naš list još pre godinu i po dana ukazivao da će Srbija postati tampon zona migrantske rute.\n- Sada oko 300 izbeglica ulazi u našu zemlju i to više iz Bugarske nego iz Makedonije, a Mađarska je granicu zatvorila ne samo žicom, već i vojskom, pa odliva iz Srbije nema. To stanje postaje hronično i srpski problem - kaže Đurović.\n- On kaže da ga je šokirala izjava čelnika Komesarijata za izbeglice da je sve pod kontrolom, koja pokazuje da se našoj javnosti prikazuje drugačija slika: Ne kažem da napor države ne postoji, ali je daleko od potrebnog i realnog, jer u Subotici ima 200 mesta i može se reći da je tamo 1.300 ljudi prepušteno samo sebi. Oni su podigli svoje šatore i u nehigijenskim su uslovima bez vode i hrane - prenosi nam sagovornik situaciju na severu zemlje.\nOn ukazuje na neophodnost da Srbija napravi plan i strategiju.\n- Krivci za ovu krizu su Turska i Mađarska iza koje, ne znam ko stoji. Mi, međutim ne možemo vojskom na granici da rešavamo problem, ali ne možemo ni da se pravimo da ne postoje. Moramo da ih sve evidentiramo, pregledamo i damo im neki dokument i da budu pod kontrolom dok ne uspeju da odu dalje - smatra Đurović.\n- Zbog zatvaranja granica u EU krijumčarenje ljudi isplativije, a šverceri uzimaju migrantima od 1.000 do 9.000 evra - kazao je ministar policije Nebojša Stefanović i najavio odlučnu borbu protiv njih.\nNenad Ivanišević je kazao da je Srbija zemlja sa najvećim brojem podnetih prijava protiv krijumčara ljudi.\nU Srbiji je sada oko 2.000 izbeglih, a ministar za rad Aleksandar Vulin je uz napomenu da je od početka godine registrovano 102.000 onih koji su prošli kroz Srbiju, ponovio da Srbija neće dozvoliti da bude prostor za gomilanje migranata. Zamenik predsednika Radne grupe Vlade za rešavanje problema mešovitih migracija Nenad Ivanišević je najavio sastanke sa ambasadorima evropskih zemalja u Beogradu, jer kako je rekao Srbija očekuje jedinstven evropski odgovor na migrantsku krizu.\nVojskom čuvati Srbiju\nSrpska narodna partija zatražila je od Vlade Srbije hitno zatvaranje granice sa Makedonijom, a ako ta mera to ne zaustavi nekontrolisani priliv migranata na teritoriju naše zemlje, SNP insistira da Srbija poput Mađarske i Austrije EU podigne barijeru na granici sa Makedonijom.\n- Država mora da pokaže spremnost i odlučnost da spreči bilo kakvu nestabilnost zbog povećanog priliva migranata, jer je zaštita ljudi i njihove imovine jedan od najvažnijih nacionalnih ciljeva - navodi SNP.


Ostaje pouzdano snabdijevanje gasom - Top Portal\nNaslovnica Biznis Ostaje pouzdano snabdijevanje gasom\nOstaje pouzdano snabdijevanje gasom\nRepublika Srpska i ubuduće će imati pouzdano snabdijevanje prirodnim gasom, i to po pristupačnim cijenama, uprkos globalnoj energetskoj krizi – poručeno je iz resornog ministarstva. Energetska bezbjednost BiH i regiona u uslovima novih geopolitičkih karti, ujedno je bila i tema naučno-istraživačke konfrenecije, održane u Banjaluci.\nZa Republiku Srpsku i BiH od velikog je značaja što u uslovima globalne ekonomske krize imaju pouzdanog snabdijevača gasom, kao i višegodišnju saradnju sa “Gasporom eksportom”, ističu u Ministrastvu rudarstva i energetike Srpske.\n– Dogovoren je nastavak preuzimanja gasa za Srpsku kroz postojeći gasovod preko Turskog toka – rekla je načelnica Odjeljenja za gas Ministarstva rudarstva i energetike Republike Srpske Maja Mrkić Bosančić.\nEnergetska stabilnost BiH nikada nije bila na zavidnom nivou, pojašnjavaju eksperti za međunarodnu politiku. Uprkos, krizi i sukobu u Ukrajini, eksperti za međunarodnu politiku smatraju da u Srpskoj i BiH neće biti problema, posebno u elektroenergetskom sektoru, gdje ne očekuju probleme napajenja električnom energijom.\n– Energetska bezbjednost BiH nikada nije bila visoka ni kada je riječ o kvalitetu snabdijevanja, ni kada se radi o količinama energenata, ali da se to nije vidjelo jer su i energetske potrebe bile male – istakao je profesor Fakulteta političkih nauka u Banjaluci Miloš Šolaja.\nMiroslav Nikolić iz Elektroprivrede Hrvatske zajednice Herceg Bosna je rekao da je zbog energetske krize i sukoba u Ukrajini i energetska stabilnost BiH pred izazovom, ali da vjeruje da neće biti ugrožena i da neće biti značajnijih problema, posebno u elektroenergetskom sektoru, gdje ne očekuje probleme sa napajenjem električnom energijom.\nAli, u narednom periodu biće neophodno redefinisati pojam energetske bezbjednosti, jer sve što se dešava u međunarodnim odnosima nije viđeno od 1939. godine i da se energenti koriste kao nekonvencionalno oružje u hibridnom ratu između Rusije i SAD.\n– Sve je postalo politika i ne može se govoriti ni o dugoročnim projekcijama snabdijevanja, ni o planiranim cijenama. Snabdijevanje energentima će biti neizvjesno. Evropa nema alternativu ruskoj nafti u narednih pet do 10 godina – kaže Dušan Proroković sa Instituta za Međunarodnu politiku iz Beograda.\nGeopolitičke i geostrateške promjene u Evropi, kao i u svijetu – utiču na energetsku politiku koja bi trebalo da se definiše u BiH, poručeno je sa naučno-istraživačke konferencije u Banjaluci.\nPrethodni članakPropalo više od 1,2 miliona vakcina protiv virusa korona\nNaredni članakPetković: Srbija neće spustiti glavu pred ucjenama i pritiscima


NEVJEROVATNO ZDRAV: Evo zašto je cimet SPAS za žene\nCimet često koristimo samo kao dodatak jelima, ali on uveliko može da doprinese našem zdravlju.\nNova istraživanja dovode do saznanja da ovaj mirisni začin isto tako može da pomogne ženama sa neredovnom menstruacijom ili ako imaju problema sa začećem.\n“Naučnici već duže vreme pokušavaju da otkriju homeopatski ili prirodni lek sa sindrom policističnih jajnika”, izjavio je autor istraživanja dr. Daniel Kort. “Ovim istraživanjem smo otkrili da jedan, naizgled običan začin, može biti spas za žene koje pate od sindroma policističnih jajnika.”\nNaučnici smatraju da cimet, osim na policistične jajnike, može da utiče na organizam tako što će poboljšati sposobnost tela za procesuiranje glukoze i insulina.\nU Kini, Japanu i zemljama Dalekog Istoka, ženama koje ne mogu da ostanu trudne poslužuje se cimet u prahu, u pola čajne kašike meda, i stavlja se na žvakaću gumu, kako bi prah po malo tokom dana ulazilo u organizam.\nUkoliko vam se ne sviđa ovaj način, jednostavno ovom smesom par puta na dan namažite desni.


U Travniku održan Sajam poslova 02hero - Hronika.ba\nProjekat “My Career from Zero to Hero” realizuje se u BiH, Srbiji, Crnoj Gori, Kosovu i Albaniji, uz podršku Europske unije, a partner projekta u BiH je Općina Travnik.\nUčesnici regionalnog projekta “My Career from Zero to Hero”, koji su proteklih mjeseci vrijedno radili na usvajanju digitalnih, prenosivih i poduzetničkih vještina, te odabiru karijernog puta, uspješno su predstavili svoje kapacitete i potencijal predstavnicima 20 firmi, stvorivši kontakte i preduslove za zaposlenje i profesionalni angažman, što je u konačnici i bio cilj samog projekta.\nSajam poslova, koji je organizovao Centar za edukaciju mladih (BeeZone biznis inkubator) je bio prilika za mlade inovativne ljude da demonstriraju svoje vještine i stečena znanja, predstave se poslodavcima kroz razgovor „1 na 1“, dobiju savjete za daljnji karijerni razvoj, steknu uvid u potrebe tržišta rada i eventualno dobiju priliku za zaposlenje. S druge strane, poslodavci su imali priliku da razgovaraju sa polaznicima u skladu sa potrebama njihovih firmi (digitalni marketing, grafički i web dizajn, projektni menadžment i web development, ljudska prava, poduzetništvo, marketing, finansije, organizacioni i administrativni poslovi…), te otvore mogućnosti za zaposlenje ili stažiranje učesnika projekta u njihovim firmama.\nSajam poslova je završnica edukacijskog dijela projekta “My Career from Zero to Hero”, koji je, kroz inovativni one-shop-stop model, mladima omogućio da steknu znanja i vještine koje od njih zahtijeva savremeno tržište rada u IT djelatnostima.\nOno što očekuje učesnike projekta u narednom periodu je razvoj i prezentacija njihovih poslovnih ideja, od kojih će tri najbolje biti novčano nagrađene, kao vid podrške projekta njihovoj realizaciji.\nPrethodni članakFederacija BiH učestvovala na Međunarodnoj konferenciji na temu „Savremena pitanja o ljudskim pravima“\nNaredni članakMUP SBK: Dojave o bombi u travničkim školama bile lažne


ZENICA: O zapošljavanju djece šehida i poginulih boraca | Portal 072info\nOkruglim stolom u Zenici počela je javna kampanja zagovaranja zapošljavanja djece šehida i poginulih boraca u Federaciji BiH.\nNa biroima rada u ovom entitetu je oko 6 hiljada takve djece, samo u Zeničko- dobojskom kantonu oko 1.300. Razni su razlozi što je država zatajila tamo gdje nije smjela i trebala, ali greška se može ispraviti. Stranačka i rodbinska zapošljavanja, razne druge štele dio su uzroka ovakvog stanja.\nJedan od načina da se nešto uradi je mijenjanje zakonskih i podzakonskih akata koji bi ovoj populaciji osiguralo prioritet pri svakom zapošljavanju, što podrazumijeva i ukidanje diskrecionog prava poslodavcu kod konačnog odabira koga da zaposli.\nNajavljena kampanja javnog zagovaranja, prema riječima federalnog resornog ministra Salke Bukvarevića, podrazumijeva i slanje jednog akta direktorima javnih i privratnih preduzeća, načelnicima općina i gradonačelnicima, ministrima i premijerima da pokažu više senzibiliteta prema djeci šehida, koja su moralna i zakonska obaveza nakon rata svima kojim obnašaju javne funkcije u ovoj državi te da im daju prirotete kod zapošljljavanja za početak tamo gdje radnici odlaze u penziju.\nU protivnom biće suočeni i sa javnim prozivkama. Iz Zenice se kreće s ovim aktivnostima mada je ova problematika identični na cijelom prostoru BiH, a očekuju se pozitivni efekti, istakli danas u sali Gradskog vijeća Zenice, kako federalni i kantonalni resorni ministri tako i predstavnici federalnog i kantonalnog saveza organizacija porodica šehida i poginulih boraca.\nNa ovu sesiju pozvani su bili ministri, svi načelnici općina i gradonačelnici, šefovi loklanih BIZ- ova, te direktori čak 155 javnih preduzeća i vlasnika privatnih preduzeća. Ali,odziv nije bio na očekivanom nivou.


Canon planira da ponudi usluge upravljanja dokumentima Canon planira da ponudi usluge upravljanja dokumentima – Personal magazin\nCanon će kompanijama i ustanovama olakšati smanjenje troškova i poboljšanje produktivnosti putem efikasnijeg upravljanja poslovnim dokumentima Kompanija Canon Europe, vodeći svetski dobavljač digitalnih grafičkih tehnologija, najavila je predstavljanje usluge Canon…\nCanon će kompanijama i ustanovama olakšati smanjenje troškova i poboljšanje produktivnosti putem efikasnijeg upravljanja poslovnim dokumentima\nKompanija Canon Europe, vodeći svetski dobavljač digitalnih grafičkih tehnologija, najavila je predstavljanje usluge Canon Managed Document Services (MDS, usluga upravljanja dokumentima). Reč je o skupu profesionalnih usluga kojima se optimizuje korisnikovo celokupno okruženje za rad sa dokumentima, od ulaza do izlaza.\nCanon MDS kompanijama i ustanovama omogućiće znatne uštede troškova i poboljšanja produktivnosti radne snage putem profesionalnog upravljanja postupcima koji obuhvataju dokumente, što će se postići pomoću jedinstvenog paketa servisa i programa za upravljanje. Canon MDS knacelarijama i centralizovanim reprografskim odelenjima omogućiće efikasnije upravljanje štampom, te implementaciju dodatnih servisa, kao što su upravljanje sigurnosnim podešavanjima dokumenata, skeniranjem i tokom rada, a uz to će im ponuditi i alate za smanjenje uticaja na životnu okolinu.\nPokretanjem usluge Canon MDS stvoriće se standardizovana, globalna usluga koja će multinacionalnim kompanijama ponuditi priliku za pristup istim visokokvalitetnim uslugama u svim zemljama i regijama. Canon MDS osmišljen je tako da se može prilagođavati na lokalnom nivou, u skladu sa prilikama na tržištu i konkretnim potrebama korisnika. Kompanije mogu biti sigurne da će imati pristup ponudi u kojoj se iskorišćava Canonovo globalno stručno znanje, a istovremeno uzimaju u obzir njihove lokalne potrebe.\nCanon planira da ponudi usluge upravljanja dokumentima was last modified: October 20th, 2009 by Redakcija\nCanonCanon EuropeMDSupravljanje dokumentima


► Civilni sektor i novinari u BiH: Prestati sa donošenjem zakona koji\nNekoliko nevladinih organizacije i novinarskih udruženja upozorili su danas vlasti Republike Srpske da se mora prestati sa donošenjem zakonskih rešenja koja ograničavaju uživanje ljudskih prava i građanskih sloboda i koja nisu u skladu sa međunarodnim standardima iz ove oblasti.\nOvo je prvi od pet zahteva koji su upućeni vlastima u RS, kako je navedeno, svetlu događanja u Republici Srpskoj u poslednjih nekoliko meseci, koji se ogledaju u stvaranju atmosfere straha, zabrani javnih okupljanja i najavama donošenja novih ili izmjena postojećih zakona kojima se uređuju neka od osnovnih ljudskih prava.\nTu se misli na najavljene izmene i dopune Zakona o javnom okupljanju, Zakona o javnom redu i miru i Zakona o policiji, kojima bi bile uvedene mere, poput zabrane fotografisanja policajaca, zabrane prisustvovanja javnim skupovima, kao i davanje ovlaštenjima policajcima da hapse građane zbog prekršaja bez prethodno pribavljenog tužilačkog ili sudskog naloga.\n„Ne smeju se limitirati i redukovati javni prostori za mirna i spontana okupljanja i sprečavati okupljanja građana koji traže da se otkrije ko je ubio Davida Dragičevića“, navodi se u zahtevima.\nJoš se traži da se u najkraćem mogućem roku reši to ubistvo, kao i nerazjašnjene smrti ostalih drugih građana Banjaluke, a da se počinioci ubistava najstrože kazne.\n„Mora se prestati sa praksom zastrašivanja, pretnji, etiketiranja i represije“, navodi se u zahtevima.\nNevladine organizacije i novinarska udruženja dalje navode da se „mora početi sa departizacijom sistema i usmeravanjem na ostvarenje potreba svih građana, a ne samo jednog dela građanstva i interesnih grupa, koje su bliske vlasti“.\n„Svaki napad na novinare policija mora efikasno i profesionalno istražiti, kako bi se kroz delovanje tužilaštava i sudova kaznili počinioci, a javnosti poslala jasna poruka o nedopustivosti nasilja nad medijskim profesionalcima“, navodi se u zahtevima.\nIstaknuto je da se „moraju sankcionisati svi koji u javnom prostoru zabranjuju novinarima dostojanstven i siguran rad, koriste govor mržnje i stvaraju atmosferu linča“.\nOrganizacije civilnog društva pozvali su akademsku zajednicu, javne ličnosti i sve građane da svojim potpisima podrže ove zahteve i pridruže se pružanju otpora kršenju osnovnih ljudskih prava u RS.\nZahteve su potpisali Banjalučki centar za ljudska prava, Helsinški parlament građana Banjaluka, Transparensi Internešnel BiH, UG eTrafika.net, Udruženje BH novinari, Klub novinara Banja Luka, Centar za mlade KVART, Centar za informativnu dekontaminaciju mladih Banjaluka, UG Oštra nula i Centar za životnu sredinu.


Bocan-Harčenko: Otkazana poseta Lavrova pokazala kakav je pritisak na Srbiju\nBeta 7. juna 2022. 15:35\nAmbasador Rusije Aleksandar Bocan-Harčenko izjavio je danas da je onemogućavanje dolaska ruskog ministra spoljnih poslova Sergeja Lavrova u Beograd pokazalo kakav se pritisak sprovodi na Srbiju.\n„Ali Srbija je ostala snažna, ne prihvatajući zahteve tog pritiska“, rekao je Bocan-Harčenko na prijemu povodom Dana Rusije u ambasadi.\nOn je rekao da je na Zapadu zavladala „histerija“ povodom najavljene posete Lavrova jer im je bilo jasno sa „kakvim velikim srcem“ će on biti dočekan u Beogradu.\n„Rusija ne menja svoj stav o Kosovu – on ostaje isti. Kao i njen stav o Bosni i Hercegovini i Dejtonskom sporazumu“, rekao je on.\nAmbasador je dodao da je neprihvatanje Srbije da uvede sankcije Rusiji omogućilo da biletaralni odnosi napreduju u svim sferama.\nPrema rečima Harčenka, Srbi i Rusi neguju sećanje na heroje iz Drugug svetskog rata, tako da je Lavrov u Beogradu hteo da na spomenik posvećen njima ostavi posvetu da se „neće dozvoliti da se nacizam ponovo rodi“.\nOn je istako da će „biti izvršeni svi nalozi vrhovnog komandanta Vladimira Putina, koji se tiču specijalne vojne operacije protiv nacizma u Ukrajini i zaštite naroda Donbasa koji je bio izložen genocidu osam godina“.\n„Operacija se nastavlja po planu i svi postavljeni ciljevi biće ispunjeni“, rekao je Harčenko.\nOn je naveo da to bio težak korak, ali jedino moguć, naglasivši da je Rusija „na pravoj strani istorije“.\nKako je rekao da dolazak državnog vrha Srbije na prijem u rusku ambasadu pokazuje kakav odnos ima prema Rusiji, dodajući da predsednik Aleksandar Vučić nije mogao tu da bude jer je otputovao na Ohrid.\nPrijemu su prisustvovali premijerka Ana Brnabić i brojni ministri, predsednik Skupštine Srbije Ivica Dačić, nekadašnji predsednik države Tomislav Nikolić, sprski član predsedništva Bosne i Hercegovine Milorad Dodik.\nTakodje su prisustvovali predsednik Dveri Boško Obradović, predsednica Zavetnika Milica Djurdjević Stamenkovski i predsednik Srpske radikalne stranke Vojisav Šešelj.


Vi ste ovde: Početna Aktivnosti Vesti Udruženje tužilaca: Amandmani ne garantuju nezavisnost tužilaštva (VIDEO)\nČlanica Upravnog odbora Udruženja tužilaca Srbije Svetlana Nenadić ocenila je danas da su predloženi ustavni amandmani u oblasti pravosudja loši, jer ne samo da i dalje omogućavaju politički uticaj, već predstavljaju korak unazad u odnosu na postojeće stanje nezavisnosti sudstva i samostalnosti tužilaštva.\nNenadić je za agenciju Beta ukazala da je predloženim rešenjima zadržana definicija da je tužilaštvo samostalno, ali ne i nezavisno u svom radu.\n"Nezavisnost je postala evropski trend i mi umesto da idemo prema evropskim trendovima, mi i dalje idemo prema ovim arhaičnim rešenjima. Samostalno, a ne i nezavisno tužilaštvo u prevodu znači da taj organ nije nezavistan od zakonodavne i izvršne vlasti", rekla je Nenadić.\nOna je istakla da je u ustavnim amandmanima zadržana kruta hijerarhija tužilaštva, što je rešenje napušteno u većeni evropskih sistema, upravo zbog mogućnosti političkog uticaja.\n"Tako kruta hijerhija podrazumeva apsolutnu kontrolu nad tužilaštvom iz samo jedne tačke, tako da mi zadržavajući i dalje takvo rešenje ne možemo da napravimo tužilaštvo koje bi moglo efikasno da se bori protiv korupcije, organizovanog kriminala, a naročito ne protiv onih oblika kriminala koji su povezani sa različitim oblicima društvene moći koja može na ovaj ili onaj način da bude u nekoj vrsti konekcije sa politkom", upozorila je Nenadić.\nPrema njenim rečima, u Srbiji nikada nije postojalo nezavisno i samostalno tužilaštvo, jer je uticaj zakonodavne i izvršne vlasti sistemski i sistematski, odnosno "upleten je u zakon i ustav".\nSagovornica Bete je objasnila da se to se ogleda u činjenici, da su tužioci "od ulaska u sistem, pa do penzije" pod političkom kontrolom, jer se po sadašnjem rešenju javni tužioci biraju u parlamentu na predlog vlade.\nPredloženim ustavnim amandmanima, Skupština je eliminisana iz postupka izbora tužilaca, što je bio zahtev Evropske unije, ali i države Srbije i strukovnih udruženja.\nMedjutim, Nenadić upozorava da je amandmanima politički uticaj samo premešten iz Skupštine u najvažnije tužilačko telo Visoki savet tužilaštva, koji na taj način postaje "manje vidljiv i transaprentan".\nOna je istakla da je realna opasnost od političkog uticaja na Visoki savet tužilaštva i da se to vidi iz predloga sastava tog tela, koje potom bira i sve ostale javne tužioce.\nPredloženim amandmanima Visoki savet tužilaštva ima 10 članova, od čega su četiri tužioca koje biraju kolege, četiri su istaknuta pravnika koje bira Narodna skupština i vrhovni tužilac kojeg takodje bira Skupština i ministarka pravde.\n"Problem sa ovim rešenjem je što idemo korak unazad u odnosu na postojeće stanje i zato što je takav sastav veća u direktnoj suprotnosti prema Akcionom planu za poglavlje 23, gde je jasno propisano najamnje 50 odsto članova izabranih kolega", objasnila je Svetlana Nenadić.\nOna je kazala i da bi volela da se održi još neka rasprava i debata o predloženim amandmanima, pre nego što predlog bude prosledjen nadležnom skupštinskom odboru.\n"Još ima prostora da razgovaramo, jer onakva javna debata kakva je vodjena pre leta kritikovana je i od strane Venecijanske komisije, ona je navela da to zatrovana atmosfera, mi dugujemo gradjanima da o ovome govorimo javno", poručila je članica UO Udruženja tužilaca Srbije.\nRadni tekst ustavnih amandmanana u maju je upućen Venecijanskoj komisiji, koja je iznela svoje primedbe, posle čega su strukovna i nevladina udruženja pozvala Vladu i Ministarstvo pravde da se formira nova radna grupa i organizuje stručna javna rasprava, što je odbijeno.\nVideo priloge agencije Beta možete pogledati OVDE.


SNP Herceg Novi: Glavni odbor da ispoštuje volju građana, odustati od manjinske vlade\n"u okviru parlamentarne većine tražiti rješenje"\nIsključujemo svaki vid saradnje sa Demokratskom partijom socijalista, kako u konstitutivnom, tako i u glasačkom obliku, poručili su danas iz Opštinskog odbora Socijalističke narodne Herceg Novi.\nPodnaslov: "u okviru parlamentarne većine tražiti rješenje"\nTizer: Isključujemo svaki vid saradnje sa Demokratskom partijom socijalista, kako u konstitutivnom, tako i u glasačkom obliku, poručili su danas iz Opštinskog odbora Socijalističke narodne Herceg Novi.\nIstiču da su Glavnom odboru SNP-a postavili zahtjev da se ispoštuje izborna volja građana sa parlamentarnih izbora od 30. avgusta 2020. godine i da se u okviru postojeće parlamentarne većine traži rješenje krize vlasti, kao i da se odustane od koncepta manjinske vlade, kao, kako navode, kvazi kategorije koju najviši pravni akt, Ustav države Crne Gore, ne poznaje.\nDodaju da je Medija centar SNP-a 27. februara na zvaničnom sajtu i Fejsbuk stranici te partije objavio "cenzurisane zaključke" sa sjednice od 23. februara što je, kako navode, članstvo Opštinskog odbora osudilo na sjednici u utorak, 1. marta.\nNapominju da su sjednici 23. februara prisustvovali predsjednik te partije Vladimir Joković i poslanica Danijela Đurović, a da je Opštinski odbor jednoglasno usvojio određene zaključke, kojima je izražen jasan i nedvosmislen stav tog odbora povodom aktuelne političke situacije u zemlji.\n"Opštinski odbor je na sjednici od 1. marta ponovo jednoglasno potvrdio prethodno usvojene zaključke i iste proširilo dodatnim zaključcima u cilju jasnog i prezicnog informisanja javnosti o stavovima Opštinskog odbora SNP Herceg Novi i očuvanja jedinstva partije i glasačkog tjela u opštini Herceg Novi", naglašavaju u lokalnom odboru SNP.\nKažu da je u potpunoj suprotnosti sa osnovnim principijelnim načelima SNP-a da ta partija, nakon tridesetogodišnje borbe protiv DPS-a, očekuje podršku za formiranje tzv. manjinske Vlade.\n"Nedopustivo je da se ovakvim postupcima omogućava amnestija svih onih pojedinaca i grupa, koji su kroz brojne afere i počinjena krivična djela nanijeli ogromnu štetu, na prvom mjestu članstvu SNP-a, a potom i svim građanima Crne Gore", ističu.\nKako dodaju, ukoliko se u okvirima postojeće parlamentarne većine ne može iznaći rješenje koje će biti u skladu sa izbornom voljom građana sa parlamentarnih izbora od 30. avgusta, Opštinski odbor SNP Herceg Novi zahtijeva od Glavnog odbora SNP da se opredijeli za jedino ispravno rešenje koje bi vodilo raspisivanju vanrednih parlamentarnih izbora.\n"Isto tako, Opštinski odbor SNP Herceg Novi je predmetnim zaključcima obavezao članove Glavnog odbora SNP CG iz Herceg Novog da na sjednicama GO SNP glasaju i izjašnjavaju se isključivo u skladu sa stavovima i zaključcima Opštinskog odbora SNP Herceg Novi", navode, poručujući da Opštinski odbor SNP-a u Herceg Novom daje punu podršku ostalim opštinskim odborima koji slijede i izražavaju isto mišljenje u vezi sa iznijetim načinom rješavanja aktuelne političke krize u zemlji.\n03.03.2022 - 17:45 | *\nTagovi: Herceg Novi, Manjinska vlada, Socijalistička narodna partija SNP


Tončev je novinarima KRIK-a prvo negirao da je povezan sa offshore firmom i tvrdio da mu je potpis vjerovatno falsifikovan, ali se nekoliko dana kasnije sjetio da je ipak bio njen vlasnik, navodi ova mreža.\nTončev je od 2008. do 2014. bio predsjednika opštine Surdulica, a krajem 2010. godine postao je član Glavnog odbora Socijalističke partije Srbije (SPS).\nKako piše KRIK, pored toga imao je privatni biznis a njegova firma Tončev gradnja sklapala je ugovore sa državom na gradnji puteva, sređivanju kompleksa Kliničkog centra u Nišu, rekonstrukciji zgrade MUP-a i hidroelektrane Đerdap. Firma je 2010. postala i vlasnica kuće na Dedinju koja je vrijedila 1,2 miliona eura.\n“Tončev je iste godine otvorio i kompaniju u jednoj dalekoj državi u Karipskom moru za koju očigledno nije želio da iko zna”, otkriva KRIK u globalnom novinarskom projektu Pandorini papiri koji predvodi Međunarodni konzorcijum istraživačkih novinara (ICIJ).\nRačun u Švicarskoj\nFirmu Service for Efficient Energy osnovao je na Britanskim Djevičanskim otocima, državi poznatoj po tome što tamo mogu da se osnivaju kompanije, a da njihov vlasnik bude sakriven.\n“Koliko je Tončevu bilo važno da ovu firmu drži u tajnosti, govori i to da je nije prijavio Agenciji za sprečavanje korupcije, iako je po zakonu kao funkcioner bio dužan da to uradi”, piše KRIK.\nPosredstvom ove kompanije Tončev je bio vlasnik i računa u Švicarskoj, kako se zaključuje iz dokumenata koji su procurili iz švicarske agencije SFM koja se bavi osnivanjem offshore firmi. Ova agencija je, nakon što je Tončevu osnovala firmu, izdala fakturu da naplati svoje usluge, među kojima je otvaranje računa u ovoj zemlji.\n“Ipak, sem Tončeva i švajcarske agencije, postoji još neko ko je znao za ovu tajnu. Surduličanin Srećko Kostov bio je svedok Tončevu kada je napravio firmu, odnosno zajedno sa njim je potpisao dokumenta o osnivanju. On je svojim potpisom potvrdio Tončevljev identitet. Kostov je saradnik misterioznog međunarodnog biznismena Darka Tamindžića – koji posluje sa uticajnim ljudima širom sveta, a pre svega u Kini. Tvrdio je, poput Siniše Malog pre nekoliko godina, da je moguće da je njegov potpis na dokumentima ofšor kompanije falsifikovan”, navodi KRIK.\nPoslije nekoliko dana, međutim, Tončev je novinarima rekao da se sjetio da je bio vlasnik kompanije Service for Efficient Energy.\nVeza sa biznismenom iz Singapura\nKaže da firmu nije prijavio Agenciji za sprečavanje korupcije baš zbog toga što nije imala poslove.\nTončev je objasnio da je kompaniju osnovao po savjetu biznismena Tamindžića iz Singapura, a on mu je osigurao ljude koji su mu pomogli da je osnuje.\nU procurjelim dokumentima offshore kompanija, do kojih su došli novinari Međunarodnog konzorcijuma istraživačkih novinara (ICIJ), nazvanim Pandorini papiri, o kojima su ranije izvijestili svjetski mediji, nalaze se imena oko 35 aktuelnih i bivših lidera zemalja, kao i više stotina zvaničnika, političara i milijardera.\nDokumenti otkrivaju njihova tajna bogatstva i poslove.\nEU parlamentarci traže sankcije protiv RS zbog bojkota državnih institucija\tNASA scenariji za obranu od asteorida, uskoro lansiraju letjelicu


Putinov savetnik: Rusija će pomoći u rasvetljavanju „državnog udara“ u Crnoj Gori - 03.12.2016, Sputnik Srbija\nRusija će učiniti sve da doprinese rasvetljavanju takozvanog državnog udara u Crnoj Gori, rekao je Sergej Glazjev, savetnik predsednika Rusije Vladimira Putina... 03.12.2016, Sputnik Srbija\n15:39 03.12.2016 (Osveženo: 03:40 26.08.2021)\n© Sputnik / Jevgenij Bijatov / Uđi u foto-galerijuSavetnik predsednika Rusije Sergej Glazjov\nRusija će učiniti sve da doprinese rasvetljavanju takozvanog državnog udara u Crnoj Gori, rekao je Sergej Glazjev, savetnik predsednika Rusije Vladimira Putina, saopšteno je iz Demokratskog fronta.\nGlazjev je u Moskvi razgovarao sa čelnicima DF-a Andrijom Mandićem i Milanom Kneževićem.\nOn je, kako se navodi u saopštenju, iskazao zabrinutost zbog „progona i terora kojim su izloženi lideri DF-a“.\n„Uveravam vas da će Rusija učiniti sve da doprinese rasvetljavanju tzv. državnog udara u Crnoj Gori, a posebno poštovanje želim da odam vama koji podnosite veliku žrtvu zbog ljubavi prema svojoj zemlji, braneći tradicionalne vrednosti po kojima je nekada Crna Gora i bila poznata. Crnogorska vlast je donela odluku da naši odnosi ne budu onakvi kakvi su bili u prošlosti, a od vremena Petra Velikog, pa do sadašnjeg crnogorskog režima Rusija i Crna Gora su bili pouzdani prijatelji i istorijski saveznici. Verujem da će se takvo prirodno stanje ponovo uspostaviti“, rekao je Glazjov, navodi se u saopštenju.\nMandić je tokom razgovora sa Putinovim savetnikom istakao da će najvažnije političke adrese u Rusiji direktno biti obaveštene o stavu DF-a u vezi sa nedavnim dešavanjima u Crnoj Gori, kao i sa razlozima zbog kojih je taj politički savez „predmet nasrtaja režima, kao i kriminalnog miljea tesno povezanog sa crnogorskom vlašću“.\n„Mi smo i dalje odlučni da demokratskim sredstvima i demokratskom borbom duboko podeljenu Crnu Goru, koja prolazi kroz najtežu političku krizu od vremena obnove višepartijskog sistema, vratimo na pravi put. Prvi korak na tom putu je utvrđivanje istine u vezi sa lažnim državnim udarom od koga su jedinu korist imali Đukanović i njegova stranka“, rekao je Mandić.\nKnežević je istakao da je Demokratski front u Rusiji na više zvaničnih adresa dobio odgovor da nijedan ruski državljanin, ili predstavnik Rusije ne stoji iza dešavanja u Crnoj Gori.\n„Ta informacija predstavlja još jednu potvrdu o projektovanoj optužnici crnogorskog režima protiv Rusije ne bi li se ubrzala ratifikacija NATO protokola, čiji je ishod nakon pobede Donalda Trampa veoma neizvesan. Takođe, želimo i ovde da saopštimo da nijedan lider, rukovodilac i član našeg političkog saveza nikad nije imao nikakve kontakte sa optuženim nacionalistima iz Srbije i pomenutim ruskim državljanima, za čije postojanje nismo dobili potvrdu u Rusiji“, rekao je Knežević.


Archive for Juni 8th, 2012\nČelnici Grada Sarajeva na obilježavanju 20. godišnjice bitke na Žuči\nZamjenik gradonačelnika Miroslav Živanović i zamjenik predsjedavajućeg Gradskog vijeća Salko Nikšić, u ime Grada Sarajeva, prisustvovali su danas 20. godišnjici obilježavanja bitke na Žuči. Čelnici Grada položili su cvijeće i odali počast šehidima i palim borcima kod Spomen-obilježja Hair-česme na Žuči, te prisustvovali centralnoj manifestaciji na platou Žuči, organiziranoj u znak sjećanja na tadašnje podvige branitelja Sarajeva i Bosne i Hercegovine.\n8. Juna 2012. in Novosti\nPredstavljena dokumentacija medijskog projekta pobratimskih gradova „Sarajevo piše za Friedrichshafen”\nPovodom obilježavanja jubilarnih, 40 godina pobratimstva gradova Sarajeva i Friedrichshafena, večeras je u Goethe-Institutu održana svečanost na kojoj je predstavljena dokumentacija „Sarajevo piše za Friedrichshafen“. Knjiga je nastala kao rezultat projekta Goethe-Insitituta u Sarajevu i dnevnog lista „Südkurier” iz Friedrichshafena u kojem je godinu dana dvanaest mladih ljudi iz Sarajeva na njemačkom jeziku pisalo po jednu reportažu. Kroz njihove reportaže nastao je živopisan portret današnjeg Sarajeva.\nU ponedjeljak potpisivanje ugovora o finansijskoj podršci Grada Sarajeva javnim kuhinjama\nU ponedjeljak, 11.06.2012. godine u 13.00 sati, gradonačelnik Alija Behmen potpisat će ugovore o finansijskoj podršci Grada Sarajeva javnim kuhinjama "Stari Grad", Udruženja humanitarne organizacije "Merhamet" – Muslimansko dobrotvorno društvo, Udruženja humanitarno-pastoralne organizacije "Caritas Vrhbosanske nadbiskupije", Udruženja humanitarno-karitativne organizacije "Kruh svetog Ante" Franjevačke provincije Bosne Srebrene i Crvenog križa Kantona Sarajevo.\n8. Juna 2012. in Najave i Obavijesti


Immunai, koji koristi AI da analizira ljudski imunološki sistem, uzeo je investiciju od $60 miliona\n07:43 Central European Time: Beograd, Berlin, Pariz\n01:43 Eastern Time: Njujork, Boston, Majami\n22:43 Pacific Time: San Francisko, Los Anđeles, Sijetl\n14:43 China Standard Time: Peking, Šangaj, Singapur\nImmunai analizira ogromne količine podataka iz uzoraka krvi i povezuje ih sa bazama podataka. Dalje ih uz pomoć AI tehnologije poredi sa mnogobrojnim tipovima i stanjima ćelija, i stvara imuno profile.\nMedicina se sve više oslanja na tehnologiju, pa su kompanije iz medtech industrije zabeležile rast u proteklom periodu. Danas stiže vest da je Immunai, startap koji razvija AI platformu za analizu ljudskog imunološkog sistema, uzeo investiciju od 60 miliona dolara.\nSve bolesti se mogu povezati sa imunološkim sistemom, ali prema rečima osnivača ovog startapa, problem je što farmaceutske kompanije nemaju pristup sveobuhvatnom, detaljnom uvidu u to kako imuni sistem funkcioniše, kako reaguje na lekove ili terapije koje razvijaju i šta će pacijentima najviše koristiti. Immunai analizira ogromne količine podataka iz uzoraka krvi i povezuje ih sa bazama podataka. Dalje ih uz pomoć AI tehnologije poredi sa mnogobrojnim tipovima i stanjima ćelija, i stvara imuno profile.\nImmunai sarađuje sa 5 najvećih svetskih farmaceutskih kompanija, kao i sa institucijama poput Stanforda, Harvarda, Memorial Sloan Ketteringa i Univerziteta u Pensilvaniji.\nIndustrija medicinske tehnologije (medtech) je važan deo zdravstvenog sektora i odnosi se na medicinska sredstva koja pojednostavljuju prevenciju, dijagnozu i lečenje bolesti. Ukupna vrednost tržišta ove industrije je procenjen na oko pola biliona američkih dolara, i predviđa se da će porasti za 5 odsto do naredne godine.\nIzvori: Venture Beat, medtech


DOGOVOR NACIONALNIH AVIO-KOMPANIJA: Uskoro letovi iz Banjaluke preko Beograda do Istanbula | Banjaluka.net\nSrpska nacionalna avio-kompanija “Er Srbija” i turska “Turkiš erlajnz” postigle su sporazum o uspostavljanju kod-šer letova između Beograda i Istanbula.\nTo znači da će saradnja biti proširena i na letove iz Beograda za Banjaluku i Tivat, kao i iz Beograda za druge gradove u Turskoj.\nKod-šer ugovor, koji će biti potpisan u bliskoj budućnosti, pokrivaće destinacije iz saobraćajnih mreža obje kompanije.\nUnapređenjem partnerstva, “Er Srbija” i “Turkiš erlajnz” moći će da dodaju sopstvenu oznaku za let (marketing kod) na letove drugog partnera na relaciji Beograd-Istanbul, od 15. avgusta.\nZahvaljujući proširenom ugovoru o saradnji, putnici iz Beograda će na raspolaganju imati najbolju ponudu za putovanje u Istanbul, jedan od najvećih turističkih i saobraćajnih centara na svijetu, a preko njega i za druge, dalje destinacije.\nS druge strane, zajednički letovi takođe će nuditi brze i dobre veze putnicima koji iz Istanbula putuju za Beograd i druge gradove, saopšteno je iz “Er Srbije”.\nNa osnovu ovog sporazuma, pored linije Beograd-Istanbul, saradnja dvije kompanije biće proširena i letove iz Beograda za Banjaluku i Tivat, a iz Istanbula za Ankaru, Kajseri, Izmir, Koniju, Adanu, Trabzon, Antaliju, Gasišpašu, Dalaman, Bodrum, Gaziantep.\nDirektor komercijale i strategije “Er Srbije” Jirži Marek izrazio je zadovoljstvo razvojem saradnje sa “Turkiš erlajnzom” kroz kod-šer partnerstvo, koje će, kako je rekao, putnicima obje kompanije omogućiti veći izbor i fleksibilnost prilikom planiranja putovanja.\n– Uvereni smo da će ovo inspirativno i strateški važno partnerstvo unaprediti međusobne ekonomske odnose dveju zemalja. Sa velikim zadovoljstvom iščekujemo putnike partnerske kompanije Turkiš erlajnz na našim letovima ka Beogradu i drugim gradovima koje obuhvata saobraćajna mreža Er Srbije – izjavio je on.\nU saopštenju se navodi da će komplementarna struktura redova letenja oba avio-prevoznika i sporazum kojim se obezbjeđuje njihova međusobna usklađenost, omogućiti putnicima da uživaju u svim prednostima dobre povezanosti na matičnim aerodromima obje kompanije.\nSaobraćajna mreža “Turkiš erlajnza”, koja obuhvata više zemalja i inostranih destinacija od bilo koje druge avio-kompanije na svijetu, trenutno opslužuje više od 300 putničkih i robnih destinacija u 127 zemalja.\nOd svog osnivanja 1927. godine, “Er Srbija” je lider u vazdušnom prevozu jugoistočne Evrope. Tokom 2019. godine, “Er Srbija” je uvela 23 nove destinacije širom Evrope i Afrike, koje opslužuje iz tri saobraćajna centra u Srbiji.\n“Turkiš erlajnz”, kompanija osnovana 1933. godine, sa tadašnjom flotom od pet aviona, članica je “Star alijanse” (globalna alijansa avio-kompanija), sada ima flotu od 361 letelice za putnički i robni prevoz, kojom opslužuje 319 (269 inostranih i 50 domaćih) destinacija širom svijeta.\n“Er Srbija” je pod tim imenom pokrenuta kao nacionalna avio-kompanija Srbije u oktobru 2013. godine.\nIz tri aerodroma u Srbiji (Beograd, Niš, Kraljevo), obavlja ili planira da leti ka više od 60 destinacija u Evropi, na Bliskom istoku, u Sjevernoj Americi i Africi u putničkom i prevozu robe.\nNudi i druge dugolinijske i međunarodne destinacije u Aziji, Australiji, Sjevernoj Americi i Africi posredstvom svojih kod-šer partnera i strateškog partnera, kompanije “Etihad ervejz”, sa učešćem u vlasništvu od 49 odsto kompanije.\nFlota “Er Srbije” obuhvata jednu širokotrupnu, 13 uskotrupnih i pet turboelisnih letjelica.\nOznake: "Er Srbija", Aerodrom Banjaluka\nPREDVOĐENI DODIKOM I SELAKOM: Za delegacije SNSD-a i SPS-a saradnja dvije partije odlična\nTERMO KAMERE U DVIJE ŠKOLE: Savremenom tehnologijom do efikasnije borbe protiv virusa\nMILANOVIĆ OŠTRO ODGOVORIO IZETBEGOVIĆU: BiH ne može u NATO\nPotrebno uvođenje novog sistema fiskalizacije u Republici Srpskoj\nPRVA RATA: Republici Srpskoj doznačeno 8,1 miliona KM po prvom poravnanju\nPOSLODAVCI UPOZORAVAJU: Mjere u RS rigorozne, ugostiteljstvo ne može funkcionisati\nDEFICITARNA ZANIMANJA IZABRALO 600 UČENIKA: Tržištu rada najviše nedostaje bravara-zavarivača\nOBEZBIJEĐENO 90 ODSTO ENERGENTA: “Eko toplane” spremno dočekuju predstojeću sezonu\nPETRIČEVIĆ: Vlada za pomoć privredi u periodu epidemije do sada izdvojila 81 milion KM\nMIRO DŽAKULA, DIREKTOR UIO: Naplata PDV-a u ovoj godini manja za 600 miliona KM\nZa uspješniju borbu protiv sive ekonomije potrebna i podrška poslovne zajednice\nJOŠ JEDAN POKUŠAJ: Većinski vlasnik Vitaminke nudi malim akcionarima otkup dionica


Jovanović: Želimo da pobedimo Koštunicinu politku : Nadlanu.com\nJovanović: Želimo da pobedimo Koštunicinu politku\nObjavljeno 18. jan 2007. / 00:00:00\nBEOGRAD, 18. januara 2007. (Beta) - Lider Liberalno demokratske partije (LDP) Čedomir Jovanović izjavio je u četvrtak da će koalicija koju predvodi na izborima u nedelju sigurno osvojiti 220 hiljada glasova.\n"U parlament ulazimo, ne kroz prozor, ne preko cenzusa, već sa ambicijom da kroz partnerstvo sa Demokratskom strankom, prepoznatljivom po politici koju je nekada vodila, i strankama nacionalnih zajednica, formiramo koaliciju koja će ovu zemlju menjati, i pobediti sve ono ružno i loše što je obeležilo poslednje tri godine", poručio je lider LDP-a na skupu u Knez Mihailovoj ulici.\nPrema njegovim rečima, ta koalicija želi da na izborima pobedi premijera Srbije Vojislava Koštunicu i politiku koju on simbolizuje.\nPOSLEDNJI INTERVJU IGORA STAROVIĆA: Čeka nas mnogo lepih…\nDodao je da se u nedelju "glasa o 5. oktobru ili 12. martu".\n"Neka se kaže ta velika istina...da se 21. januara glasa o 5. oktobru ili 12. martu. Želimo da toga dana pobedi ideja života, a ne ideja mržnje, obračuna i smrti. Ne želimo da 22. januar bude dan u kome će biti za svakoga po nešto, malo 5. oktobra, malo 12. marta. Neka to bude vreme u kome ćemo razmišljati o budućnosti i konačno reći da smo pobedili prošlost", kazao je Jovanović.\nDodao je da je osnovna poruka "biračima i simpatizerima i onima koji se kolebaju" da je njihovo pravo da odlučuju o svom životu, da svaki dan bude šansa u kojoj će moći nešto pozitivno da urade, a ne da 21. januar bude dan razočaranja.\n"Tako nešto će biti moguće ukoliko vreme pred nama bude zavisilo od ljudi koji žive u ovoj zemlji, od onih koje niko nije pogledao, ni pitao, ni želeo da čuje do početka izborne kampanje u kojoj smo im mi pružili ruku, a ne onima koji su želeli Srbijom da vladaju i zato su raspisali izbore, ne što su se od vlasti umorili, već da bi je produžili", kazao je Jovanović.


Vesti online / Vesti / Srbija / Šta kažu naprednjaci na ovo: Biće svađe u SNS, preveliki im je kolač?\nSrpska napredna stranka poručila je u sredu potpredsednici DS Nataši Vučković da naprednjaci, za razliku od demokrata, ne vide vlast kao kolač, već kao mogućnost da se učini sve za bolji život građana i oporavak države.\nNjemu sigurno nije veliki kolač: Aleksandar Vučić\nReagujući na izjavu Vučkovićeve na TV B92 "da u SNS stvaraju konflikti i da će oni bujati, jer je veliki kolač vlasti i biće borbe za dominaciju", iz SNS poručuju:\n"Mi, za razliku od demokrata, vlast ne vidimo kao kolač koji služi da se nahrane funkcioneri i članovi stranke, već za nas biti na vlasti znači učiniti sve kako bi se poboljšao život građana i oporavila država, nakon njihove pljačkaške politike".\nSNS takođe moli demokrate "da svoje frustracije leče u svom dvorištu i da, ako hoće nešto korisno da urade, neka konačno nateraju svog lidera Bojana Pajtića, šefa vojvođanskog režima, da bar jedan dan ode do svog radnog mesta".\n"Molimo demokrate da svoje vrline zadrže unutar DS-a, jer građani Srbije ne žele više da osete na svojoj koži njihove demokratske vrednosti, odavno su prepoznali domete DS-a, koji se sastoje jedino u borbi koliko će oteti narodnih para", poručili su iz SNS.\n* Bljutava kampanja za gladne birače\n* "Prestanite da lažete o Vučićevoj porodici"\n* Mihajlović: Ne stidim se onoga što imam\nSreda 09.09.2015. 20:39\nJa mislim da ce posle izbora cigani da lete u nebo.Mislim SNS.


Runijeva odluka - Iznenadiće sve?! - Sportske.net\nRunijeva odluka - Iznenadiće sve?!\nVejn Runi bi na kraju mogao da se odluči za ono što je izgledalo najmanje verovatno na kraju sezone!\nSlovenac izdaje Atletiko i seli De Heu u Madrid?Zlatane, traži drugi klub!Murinjov poslednji pokušaj!Ništa od Van Dajka, "Redsi" se izvinili SotonuMurinjo odredio cenu, prodaje ofanzivca\nTeško je verovati da Vejn Runi može da se vrati u Everton, čak i ako "Karamele" prodaju Lukakua. Oni će tražiti drugi tip igrača, a "Vaza" ima takvu platu da njegov nekadašnji klub ne može da ponudi ni blizu toliko novca.\nOno što je jasno je da je opcija sa Kinom sve dalja.\nNe sviđa mu se odlazak čak ni za veliki novac, tim pre što porodica ne bi išla sa njim.\nNjegova žena Kolin je protiv odlaska, pa bi Runi, ako ne stigne neka druga atraktivna ponuda na kraju mogao da ostane u Mančester Junajtedu.\nTo nije nemoguće, on ima ugovor na još jednu sezonu, sa opcijom da produži do 2019.\nU ovom trenutku, kako pišu engleski mediji najbliži je tome da i dalje nastavi u Junajtedu, iako ga čeka klupa. Sa druge strane, Runi veruje da bi odlaskom Ibrahimovića ipak imao veću minutažu, iako će Murinjo izvesno dovesti novog špica.\nKako bi klub reagovao na ostanak najboljeg strelca u svojoj istoriji teško je reći, sigurno ne bi mogli da sa njim postupaju kao sa Švajnštajgerom, Runi zarađuje milion funti mesečno, čak i ako ode, Junajted će morati da mu isplati odštetu za to što raskida ugovor.\nVeruje se da bi bio u konkurenciji za tim, ali svakako ne u prvom planu...\nKonačnu odluku "Vaza" će doneti posle odmora, ali kako sada stvari stoje, nema mnogo opcija...


Krivljenje penisa lečenje\nPočetna Krivljenje penisa\nIskrivljenost penisa može biti urođena kada postoji oduvek ili može nastati kasnije tokom života kada najčešće govorimo o Pejronijevoj bolesti. Pejronijeva bolest ima nekoliko faza i završava se trajnim iskrivljenjem penisa koje može biti i toliko da onemogućava ili znatno otežava seksualni odnos. Takođe kao posledica Pejronijeve bolesti može nastati i impotencija.\nBez obzira da li je iskrivljenje penisa oduvek, dakle urođeno ili se pojavilo kasnije tokom života oba problema se uspešno rešavaju hirurškim putem ako je to potrebno.\nKod Pejronijeve bolesti ukoliko postoji i problem erektilne disfunkcije istovremeno sa ispravljanjem penisa može se uraditi i ugradnja penilne proteze.\nUkoliko imate problem sa iskrivljenim penisom najbolje je da se javite i zakažete konsultaciju kod Dr Popovića kako bi dobili pravi savet i sva dalja objašnjenja. Radi se o velikom broju bitnih informacija i saveta koje nije moguće uopšteno dati na sajtu ili putem telefona. Posle učinjene konsultacije može se odrediti i približna cena intervencije ukoliko je potrebna.\nZakažite konsultaciju – pozovite 063 201 101.\nStečena iskrivljenost-penisa (Pejronijeva bolest)\nStečena iskrivljenost penisa (Pejronijeva bolest) - pre operacije\nStečena iskrivljenost penisa\nPosle operacije - urađeno je ispravljanje sa plikacijom kože pri bazi penisa\nUrođena iskrivljenost penisa\nUrođena iskrivljenost penisa sa fimozom\nUrođena iskrivljenost penisa sa fimozom - pre operacije\nUrođena iskrivljenost penisa sa fimozom - na kraju operacije\nUrodjena iskrivljenost penisa sa kratkom kožom penisa\nUrodjena iskrivljenost penisa sa kratkom kožom penisa - 1\nUrodjena iskrivljenost penisa sa kratkom kožom penisa - 2\nUrodjena iskrivljenost penisa sa kratkom kožom penisa - odmah po završetku operacije


Ubijeno 13 ljudi u dva samoubilačka napada u Nigeriji\nBeta\t 3. jula 2015. 15:00\nDve žene samoubice ubile su 13 ljudi u dva odvojena napada danas na pijaci i na vojnom punktu kod Majdugurija, najvećeg grada na severoistoku Nigerije, preneli su očevici.\nDanašnji napad je četvrti u Nigeriji za nedelju dana. U napadima je ubijeno najmanje 162 ljudi, uključujući četvoro bombaša samoubica. Ekstremistička organizacija Boko Haram, koja je ranije ove godine postala ogranak Islamske države u Nigeriji, je izgleda rešila da sprovede naloge IS-a da se pojačaju akcije tokom muslimanskog svetog meseca Ramazana.\nPrvi današnji napad dogodio se u selu Malari, ispred Majdugurija kada je jedna tinejdžerka aktivirala eksploziv na sebi na pijaci i ubila najmanje 10 ljudi, rekao je jedan čuvar. Nekoliko minuta kasnije žena u taksiju digla se u vazduh kod vojnog kontrolnog punkta i ubila jednog vojnika i dva putnika.\nStrahuje se da Boko Haram koristi neke od svojih više hiljada zatočenika kao oružje.\nNajteži napad ove nedelje bio je u sredu kada su ekstremisti napali nekoliko džamija u gradu Kukava, i ubili skoro 100 vernika. Kukava se nalazi 180 kilometara severoistočno od Majdugurija, najvećeg grada na severoistoku.\nEkstremisti koji žele da uvedu svoju strogu verziju šarijatskog zakona u Nigeriji često napadaju džamije gde sveštenici govore protiv ekstremizma.\nBoko Haram preuzeo je velike delove severoistočne Nigerije prošle godine i pojačao napade preko granice. Nigerija i susedne zemlje su zbog toga formirale multinacionalnu vojsku koja je proterala ekstremiste iz gradova i saterala ih u šumu Sambisa. Međutim bombaški napadi i napadi na sela pojačali su se poslednjih nedelja.


Koalicija za slobodu medija i zvanično - JUGPRESS\nPredsednik Nezavinog udruženja novinara Srbije (NUNS) Željko Bodrožić reko je da su ta udruženja i asocijacije i do sada tesno sarađivali i da današnje potpisivanje Memoranduma učvršćuje i formalizuje dosadašnju saradnju.\nŽelimo da popravimo stanje na medijskoj sceni, da popravimo položaj koleginica i kolega, pre svega kada su u pitanju njihova bezbednost, radna i profesionalna prava. Pokazaćemo šta ova koalicija može i hoće da uradi na tom planu, a predstavnicima vlasti ćemo pokazati da smo i dalje voljni da sistemski popravljamo situaciju i da radimo na boljim zakonima i podzakonskim aktima, rekao je Bodrožić.\nOn je istakao da to ne znači da Koalicija za slobodu medija pristaje na “svakojake radne grupe” i podsetio da su njeni članovi napustili najnoviju Radnu grupu za bezbednost novinara.\nŽelimo da pokažemo jasan stav i da postavimo cevene linije koje nećemo preći. Od Koalicije za slobodu medija će ubuduće zavisiti mnogo toga, jer smo ovako udruženi najjača medijska grupacija u Srbiji, poručio je Bodrožić.\nPotpisnici sporazuma su najavili da će članice koalicije raditi sveobuhvatni monitoring bezbednosti novinara, o čemu će podnositi redovne izveštaje domaćoj javnosti, državnim institucijama i međunarodnim organizacijama.\nPredstavljene su i preliminarne ocene procesa sufinansiranja projekata za ostvarivanje javnog interesa u oblasti javnog informisanja i o nepravilnostima uočenim na konkursima koje je raspisalo Ministarstvo kulture i informisanja.


Musavi: Pojedine zemlje zagovaraju zbližavanje stavova Irana i KSA - SAHAR Balkan\nMusavi: Pojedine zemlje zagovaraju zbližavanje stavova Irana i KSA\nOct 22, 2019 18:14 Europe/Sarajevo\nSAHARTV - Glasnogovornik MVP IR Iran sejjid Abbas Musavi je rekao da su pojedine zemlje izrazile spremnost da posreduju pri zbližavanju stavova Teherana i Rijada, smanjenju tenzija između dvije zemlje i neutralisanju nesuglasica; odnosno da zagovaraju početak dijaloga dvije zemlje.\nSejjid Abbas Musavi je rekao: "Ako postoje bilo kakvi nesporazumi sigurno će to ostaviti traga na cijelo region, međutim, ako se radi na smanjenju tenzija i neutralizaciji nesporazuma i nesuglasica, ako bi se radilo na obnavljanju dijaloga, zasigurno će to ostaviti pozitivan trag na region i njegovo stanovništvo, pa i cijeli svijet."\nGlasnogovornik MVP IR Iran je naglasio: "Pojedine prijateljske zemlje su izrazile spremnost da posreduju pri zbližavanju stavova Teherana i Rijada. Mi smo ranije izrazili svoju spremnost i ujedno smo pozdravili dobru volju navedenih zemalja koje su zainteresirane da iniciraju takav scenario."\nNakon što je došlo do pozitivnih promjena u diplomatskim i bilateralnim odnosima Islamske Republike Iran i Ujedinjenih Arapskih Emirata, mnogi tvrde da će se slične pozitivne promjene uskoro vidjeti i u odnosima Teherana i Rijada.\nAmerički lideri uništavaju region i izdaju vlastiti narod kako bi zaštitili Izrael\nKarikatura na stranici iranskog lidera satirično prikazala arapsko-izraelske sporazume\nIran: Pompeovi psihopatični komentari imaju cilj da „sačuvaju obraz“ Trumpovog režima


Jeremić: Vlast poslala huligane na ulice da odvrati gradjane od protesta\nBeta 13. jula 2020. 20:25\nPredsednik Narodne stranke Vuk Jeremić izjavio je danas da je vlast poslala huligane na proteste sa zadatkom da policiji pruže povod da brutalno pretuče mirne demonstrante, pa je veliki broj gradjana narednih dana ostao kod svojih kuća, ne želeći da se izlažu opasnosti da budu ozbiljno povredjeni.\n„To je trik koji predsednik Srbije Aleksandar Vučić i njegov režim koriste da odvrate nezadovoljne gradjane od masovnog učešća na protestima. Ovog puta, medjutim, nisu mogli da sakriju veze huligana i policije, jer su se pojavili snimci koji dokazuju tu vezu i njihovu medjusobnu koordinaciju“, rekao je Jeremić u intervjuu za Balkan insajder, održan video konferencijskom vezom.\n„Vučić Rusima govori da je Zapad protiv njega i da mu organizuju ukrajinski scenario i novi Majdan, a Zapadu govori da je sve organizovala Rusija, jer se on protiv da Srbija bude ruska kolonija, dok gradjanima Srbije govori da albanske i hrvatske službe hoće da izazovu haos. Ne može se, medjutim, večito sedeti na više stolica i verujem da je vreme takvih trikova prošlo“, kazao je on.\nPrema njegovim rečima, protesti u Srbiji su spontani i izazvao ih je jedan od nastupa Vučića, koji se „poput bivšeg predsednika Venecuele Uga Čaveza tri do četiri puta nedeljno obraća naciji u trajanju od više sati“.\n„Vučić je u tom nastupu rekao da će biti ponovo uveden policijski čas zbog epidemije virusa korona, odnosno da će gradjani morati da budu zatvoreni u svojim domovima od petka uveče do ponedeljka ujutru. To je bio okidač za eskalaciju nezadovoljstva gradjana“, rekao je Jeremić.\nUpitan o dijalogu Beograda i Prištine, predsednik Narodne stranke je naveo da Vučić „igra na podelu medju zapadnim partnerima, jer evropske prestonice i Vašington po tom pitanju više ne rade zajedno“.\n„Na jednom frontu radi sa Ričardom Grenelom, izaslanikom predsednika SAD Donalda Trampa, a na drugom sa Evropljanima koji ni sami nisu potpuno koncentrisani na to pitanje zbog Bregzita, krize izazvane pandemijom i slično… Ne verujem da će naredna runda dijaloga u Briselu bitno doprineti konačnom rešenju“, rekao je.\nJedno od pitanja postavila je bivša ambasadorka SAD u Srbiji Meri Vorlik, koja se interesovala o odnosima Srbije sa SAD, Rusijom i Kinom, na šta je Jeremić kazao da „Vučić svima daje sve što žele, dok traži samo jedno – da ne rade protiv njega“.\n„Do sada je bio uspešan u tome, ali ne verujem da će to potrajati još dugo“, ocenio je Jeremić.


IKEA hoće da otvori fabriku u Žagubici\nHome/PRIVREDA/IKEA hoće da otvori fabriku u Žagubici\nU petak, 25. septembra, svečano je obeležen Dan opštine Žagubica, koja sve više privlači investitore i smanjuje broj nezaposlenih.\nPredsednik opštine, Safet Pavlović, najavio je izgradnju fabrike čuvene švedske frme Ikea, kao i otvaranje rudnika od strane kanadske firme „Dandi“. -Naredne godine Ikea ovde treba da sagradi fabriku nameštaja, uz zapošljavanje oko 300 radnika. Takođe, firma „Dandi“ sledeće godine otvoriće rudnik bakra i zlata i zaposliti oko 250 ljudi – rekao je Pavlović. U planu je i gradnja sportskog kompleksa „Izvor“, koji je opština kupila od zemljoradničke zadruge u stečaju. Pozvani su investitori da ulažu, jer će tu biti hotel, bazen, tereni za mini golf, košarku, fudbal i odbojku na pesku. -Otvoren je i kamenolom u Bresnici, gde će se zaposliti oko 20 ljudi, a povo radi i pilana u Osanici, gde će radno mesto naći 30 nezaposlenih – najavio je Pavlović i dodao da je uz pomoć Nacionalne službe zapošljavanja nedavno posao našlo 116 ljudi.\nOsim na razvoju privrede, u opštini Žagubica rade i na infrastrukturi.\nIzgradili smo put do Kučeva, pa više ne mora da se ide preko Petrovca, što je sada 20, umesto nekadašnjih 80 kilometara – kazao je Pavlović. Uređeno je i 100 kilometara atarskih puteva, a u planu je i rekonstrukcija regionalnog puta Požarevac-Žagubica-Bor koji je, kako kaže Pavlović, u katastrofalnom stanju\nU opštini Žagubica radilo se i na obnovi domova kulture. Od ukupno 17 naselja, obnova ovih objekata preostala je još samo u Suvom Dolu i Laznici, ali će i ti radovi krenuti od oktobra. -Sačuvali smo i sve stare manifestacije, a uveli smo i nove, a to su „Homoljska saksofonijada“ u Suvom Dolu i „Sabor zetova u kući“ u Laznici. Cilj nam je da svako selo ima svoju manifestaciju, a nju do sada nemaju jedino Izvarica, Jošanica i Ribare – rekao je Pavlović.\nZa rekonstrukciju regionalnog puta prema Boru, neophodna nam je pomoć Vlade Republike Srbije. Od potpredsednice Zorane Mihajlović dobili smo obećanje za pružanje pomoći u vidu finansiranja deonice dužine 10 kilometara – rekao je Pavlović.\nRHMZ OBJAVIO „ŽUTI ALARM“: Za sada nema opasnosti od izlivanja najvećih reka\nPoljoprivrednicima pomoć od 50 miliona dinara\nVELIKO GRADIŠTE: Uranak festival 2016 od 30.aprila do 3.maja na Srebrnom jezeru(VIDEO)\nPOŽAREVAC: U četvrtak od 09 do 15 časova tri ulice bez struje


UPRAVA CARINA NAPLATILA 710,8 MILIONA EURA\n"Izvršen je povraćaj 856 hiljada eura i time ostvarena neto naplata prihoda od 63 miliona eura što je za 10,19 odsto više u odnosu na plan prihoda", navodi se u saopštenju Uprave carina.\nPrema strukturi naplaćenih prihoda, kako su kazali, dominira naplata poreza na dodatu vrijednost (PDV) pri uvozu koja je iznosila 41,22 miliona eura što je za 14,9 odsto ili 5,35 miliona eura više.\nPo osnovu akciza naplaćeno je 20,62 miliona eura ili 7,71 odsto više u odnosu na prethodnu godinu.\n"Posmatrano prema vrstama akciznih proizvoda, kod svih kategorija je zabilježen rast naplate prihoda, osim kod duvanskih proizvoda čija naplata je na nivou prošle godine. Ostvarena naplata po osnovu carine iznosila je 1,9 miliona eura dok su prihodi od poreza na kafu naplaćeni u iznosu od 153,8 hiljada eura a ostali prihodi iznosili su 3,11 hiljada eura", navodi se u saopštenju.\n"Izvršen je povraćaj sredstava u iznosu od 9 miliona eura i time ostvarena neto naplata prihoda od 701,78 miliona eura, što je za 10,31 odsto više u odnosu na plan prihoda", navodi se u saopštenju.\n"Ostvarena naplata po osnovu carine iznosila je 24,61 milion eura što je više za 6,3 više u odnosu na isti period 2017.godine. Naplata prihoda po osnovu poreza na kafu iznosila je 1,96 miliona eura a ostali prihodi naplaćeni su u iznosu od 60,55 hiljada eura", zaključuje se u saoštenju.


Povoljna prodaja za Sindikalce u Home centru\n07.11.2013 Home centar, mesto gde možete pronaći sve za opremanje svog doma, od dekoracije do posuđa, bele tehnike, rasvete i po kojeg komada nameštaja, omogućio je svim zaposlenima povoljnu kupovinu putem administrativne zabrane ...\nAkcija u Dormeu - dušek Siena i Mirabel posteljina\n07.11.2013 Kompanije Dormeo ne prestaje sa akcijama. Ovog puta je na akciji dušek Siena. Kupovinom ovog dušeka, imate mogućnost kupovine kvalitetne posteljine Mirabel po ceni od samo 1 dinara.\nNovembarski popusti u Elastoflexu\n06.11.2013 Elastoflex, iako ove godine neće izlagati na Sajmu nameštaja u Beogradu, svojim vernim kupcima, obezbedili izuzetne popuste tokom novembra meseca na dušeke, podloge i ostali program.\nSimpo kućna izložba 2013\n06.11.2013 Sa sloganom 50 godina sa Vama, povodom toliko godina postojanja fabrike za proizvodnju nameštaja Simpo iz Vranja, ova kompanija je organizovala Kužnu izložbu 2013. u svojim prodajnim salonima u Beogradu, Novom Sadu i ...\nPopust na Metalac inox posuđe u Merkuru\n31.10.2013 U prodajnim objektima kompanije Merkur od juče, 30. oktobra, počela je akcija prikupljanja kupona-markica za kupovinu posuđa Talia kompanije Metalac posuđe.\nTrajno niske cene u Antaresu\n30.10.2013 Kompanija Antares, jedan od vodećih proizvođača kancelarijskog nameštaja za udoban i efikasan rad, pripremio je zanimljive modele udobnih stolica koje će predstaviti na 51. međunarodnom sajmu nameštaja u Beogradu od 11. ...


Od ponedeljka borski srednjoškolci na kombinovanoj nastavi – RADIO TELEVIZIJA BOR\nBOR – Tokom prve polovine septembra učenici osnovnih i srednjih škola u Boru pohađali su nastavu po prvom modelu, ali je epidemiološka situacija posle treće nedelje nove školske godine uslovila promene.\n„ U osnovnim školama nema promena modela nastave, ali se u srednjim školama u Boru od ponedeljka, 20. septembra, prelazi na kombinovani model nastave. To znači, da će sva odeljenja, ukoliko imaju više od 16 učenika, biti podeljena na dve grupe. Prva grupa ide u školu ponedeljkom, sredom i petkom, a druga za to vreme onlajn. Naredne nedelje, druga grupa učenika ide u školu ponedeljkom, sredom i petkom, a prva je za to vreme na onlajn nastavi i tako naizmenično“, kaže Svetlana Radosavljević, direktor Ekonomsko trgovinske škole u Boru.\nNa teritoriji Školske uprave Zaječar, osim u Boru, ovakav model nastave primenjivaće se i u Zaječaru i Sokobanji.\nOsim promena u izboru modela nastave, došlo je do promena i u merama koje su škole obavezne da poštuju. Prema novoj odluci Ministarstva prosvete, odeljenja sa 16 učenika i manje prelaze na onlajn nastavu, ukoliko se u tom odeljenju pojave tri slučaja zaraze koronom. Sa druge strane, ukoliko se u odeljenjima sa više od 16 đaka pojave dva zaražena učenika, to odeljenje se deli na dve grupe i prelazi na kombinovani model nastave. Tek ukoliko se u tim grupama registruje više od troje zaraženih, grupa prelazi na onlajn nastavu.\nTags: drugi model nastave, grad bor, kombinovana nastava, korona virus, srednje škole u boru, srednjoskolci\nPrevious Drugi model nastave u borskim srednjim školama od ponedeljka\nNext Kombinovana nastava i u borskim srednjim školama


NOVI SAD – Nema govora o ravnopravnosti žena u Srbiji. Žene su u Srbiji i dalje diskriminisane na razne načine, a najčešće zbog trudnoće. Ne sme postojati opravdanje za to da trudnice ne dobijaju punu platu za vreme trudničkog bolovanja. Takođe, država mora naći načina da se obračuna s poslodavcima koji žene prilikom zapošljavanja uslovljavaju obećanjem da neće rađati, ili otpuste ženu koja je ostala u drugom stanju – poručeno je u saopštenju Foruma žena LSV dan pred Međunarodni dan žena.\nDrakonski kazniti poslodavce\nkoji diskriminišu trudnice\nPodsetimo, Liga socijaldemokrata Vojvodine bila je prva stranka koja se pobunila kad je nekadašnji ministar zdravlja Tomica Milosavljević umanjio plate ženama na trudničkom bolovanju na 65 odsto, a Forum žena LSV je pokrenuo širu akciju koja je u brojnim gradovima i opštinama širom AP Vojvodine tu nepravdu već ili ispravila, ili bar malo umanjila. – Forum žena LSV nastaviće s inicijativom da se svim trudnicama u Srbiji omogući puna plata, ali je i proširiti zahtevima da poslodavci koji diskriminišu trudnice budu drakonski kažnjeni, za primer. Takođe, insistiraćemo i da se nezaposlenim porodiljama finansijski pomogne bar u minimalnom iznosu – najavljeno je u saopštenju Foruma žena LSV uz napomenu:\n– Ne pristajemo na to da je država u stanju da nađe milione evra za pomoć posrnulim fudbalskim klubovima, a nema novca za pomoć trudnicama, porodiljama i njihovim porodicama!\nPunu platu trudnicama\nukinuo potpredsednik G17 plus\nSkupština Srbije je decembra 2005. usvojila izmene Zakona o zdravstvenom osiguranju\nkoje predviđaju da trudnice na održavanju trudnoće dobijaju 65 odsto plate.\nTomica Milosavljević (tadašnji potpredsednik G17 plus), kao ministar zdravlja, objasnio je da su pojedine trudnice „zloupotrebljavale“ raniji zakon i da su, iako za to nisu imale medicinskih razloga, „od prvog dana odlazile na održavanje trudnoće, što je veoma opteretilo zdravstveni budžet“. Ubrzo zatim, početkom 2006. Skupština AP Vojvodine, kao ovlašćeni predlagač, uputila je Narodnoj skupštini Republike Srbije Predlog o isplaćivanju pune plate trudnicama.\nMinistar Tomica Milosavljević nazvao je to februara 2006. politikantstvom i poručio da vojvođanski poslanici „mogu da plaćaju puno bolovanje trudnicama ali od svojih plata“.\nPredsednik Skupštine Vojvodine Bojan Kostreš 5. februara 2006. zatražio od Narodne skupštine Republike Srbije da razmatra Predlog o isplaćivanju pune plate trudnicama.\nKostreš je tada rekao i da je izjava ministra Milosavljevića da vojvođanski poslanici „mogu da plaćaju puno bolovanje trudnicama ali od svojih plata“ najgrublje vređa i trudnice i poslanike i građane pokrajine, koji su se na izborima izabrali svoje legitimne predstavnike. – Da Vojvodina ima zakonodavnu, sudsku i izvršnu vlast i da raspolaže svojom imovinom i izvornim prihodima, ne bi nas brinulo to što republički ministar zdravlja smatra da je predlog da se ženama koje održavaju trudnoću poveća naknada za bolovanje – „politizacija teme na ružan način“. Mi smatramo da je iskrena briga za zdravlje trudnica u zemlji koju kosi bela kuga naša osnovna obaveza, a da su ružne neke druge činjenice – poručio je tada Kostreš.\nbio u Novom Sadu\nU oktobru prošle godine navršilo se godinu dana otkako je grad Novi Sad, prihvatajući inicijativu Lige socijaldemokrata Vojvodine, počeo da isplaćuje povećane naknade za trudničko bolovanje, odnosno nedostajuću sumu do 100 odsto iznosa plate. Akcija u Novom Sadu krenula je još krajem 2010. godine kad je u saradnji s Forumom žena Gradski odbor LSV Novi Sad prikupio više hiljada potpisa za tu inicijativu uz želju da se glavni grad Vojvodine pridruži Beogradu i Jagodini, koji su u to vreme jedini imali takvu praksu. Iako koalicioni partneri u Novom Sadu na početku nisu želeli da prihvate tu inicijativu, upornost ligaša isplatila se u junu 2011. kad je takva odluka izglasana, a zatim i regulisana rebalansima i ostalim budžetskim procedurama, nakon čega je Novi Sad postao treći grad u Srbiji u kom se takva nadoknada isplaćuje.\nUspesi u Beloj Crkvi, Kikindi,\nSomboru, Zrenjaninu i Šidu\nNakon Novog Sada, inicijativa LSV ili inicijative gotovo iste ili vrlo slične njenoj počele su da se usvajaju širom Vojvodine, a novac za isplatu tih naknada uvršten je u velik broj godišnjih lokalnih budžeta. Prvi uspeh usledio je u Beloj Crkvi, još 2011. godine, a on je još veći ako se u obzir uzme činjenica da je LSV tamo tada bila u opoziciji. U Kikindi, Somboru, Zrenjaninu i Šidu, na osnovu inicijative LSV, usvojeni su različiti paketi pomoći trudnicama, pa su tako u Šidu povećane naknade za prvo, drugo i treće dete, a u Kikindi su nezaposlene porodilje dobile 10.000 dinara za prva tri meseca, dok za svako rođeno dete porodilja dobija jednokratno 30.000 dinara. U Zrenjaninu je jednokratna pomoć porodiljama sa 30.000 povećana na 35.000 dinara, u Somboru se od pretprošle godine nezaposlenim trudnicama i porodiljama isplaćuje određena naknada, dok je u Subotici uvedena jednokratna pomoć.\nNezadovoljna si zbog\nHoćeš li nešto da menjaš?\nForum žena LSV ocenio je 8. marta da su promene vidljive, ali da diskriminacije ima i dalje. Ukazano je na to da su žene i dalje žrtve zlostavljanja i porodičnog nasilja, da se s diskriminacijom suočavaju prilikom zapošljavanja i isplate zarađenog, te da, uopšte uzev, ima još mnogo posla da bi bile zaista ravnopravne. – Ako i ti tako misliš i hoćeš da menjaš sadašnje stanje pridruži nam se – poručeno je u pozivu Foruma žena LSV.\n„Potrebno je da ispuniš Registracioni list Foruma žena Lige socijaldemokrata Vojvodine i pošalješ nam ga imejlom na Ova adresa el. pošte zaštićena je od spam napada, treba omogućiti JavaSkript da biste je videli ili na adresu: Forum žena Lige socijaldemokrata Vojvodine, Trg mladenaca 10, 21000 Novi Sad. Žene koje nisu članice Lige socijaldemokrata Vojvodine, a žele da nam se pridruže mogu da se učlane ako ispune pristupnicu na sajtu LSV www.lsv.org.rs. Dobro došla, čekamo te“, navedeno je u saopštenju FŽ LSV.


Cijene goriva rastu, u FBiH od 1. listopada 447 obavijesti o promjeni cijena | ABC\nCijene goriva rastu, u FBiH od 1. listopada 447 obavijesti o promjeni cijena\n388 ABC portal 06.listopada 2021. 15:15\nFederalno ministarstvo trgovine od 1. listopada pa sve do danas do 12 sati zaprimilo je 447 obavijesti o promjeni cijena i marži (OPC obrazaca) koje su mu dostavile benzinske crpke, a sve one se odnose na povećanje cijene benzina i dizela, potvrdili su Feni iz tog ministarstva. Kako su naveli, prosječna maloprodajna cijena na dan 6. listopada ove godine za premium bezolovni benzin 95, BAS EN 228 – BMB 95 iznosi 2,29 KM po litru, a za dizel BAS EN 590 (10 ppm) 2,22 KM po litru. Trenutni raspon maloprodajnih cijena naftnih derivata u Federaciji BiH kreće se za premium bezolovni benzin 95, BAS EN 228 –BMB 95 od 2,11 do 2,36 KM po litru, a za dizel BAS EN 590 (10 ppm) od 2,06 do 2,36 KM po litru. Prema podacima Federalnog ministarstva trgovine, maloprodajne cijene super plus bezolovnog benzina, BAS EN 228 - BMB 98 u rujnu ove godine više su za 14,70 posto u odnosu na rujan prošle godine, dok su maloprodajne cijene premium bezolovnog benzina 95, BAS EN 228- BMB 95 u rujnu ove godine više za čak 21,50 posto u odnosu na prošlogodišnji rujan.\nKada je u pitanju dizel BAS EN 590 (10 ppm), njegove maloprodajne cijene u rujnu ove godine više su za 17,93 posto u odnosu na isto razdoblje prošle godine. Iz Federalnog ministarstva trgovine napominju kako je Vlada Federacije BiH na prijedlog tog ministarstva donijela Odluku o propisivanju mjera neposredne kontrole cijena utvrđivanjem maksimalne visine marži za naftne derivate. Navedenom odlukom privrednim društvima koja obavljaju trgovinu na veliko naftnim derivatima propisana je maksimalna visina marži u apsolutnom iznosu od 0,06 KM po litru derivata, a privrednim društvima koja obavljaju djelatnost trgovine na malo naftnim derivatima propisana je maksimalna visina marži u apsolutnom iznosu od 0,25 KM po litru derivata.\nTa odluka je na snazi i primjenjuje se od 3. travnja ove godine. Sve informacije o cijenama naftnih derivata građani mogu saznati i putem mobilne aplikacije Federalnog ministarstva trgovine FMT FBIH oil info, u kojoj su cijene poredane od najnižih do najviših. Za Android uređaje mobilna aplikacija je dostupna na platformi Google Play Store i za Apple mobilne uređaje iPHONE i iPAD na App Store servisu. Također, aplikacija se može preuzeti i putem linka ili skeniranjem QR koda koji su postavljeni na web stranici Federalnog ministarstva trgovine: www.fmt.gov.ba


TotalCar.rs » Markione potvrdio krosover iz Ferrarija\nDa li se sećate koliko puta su šefovi Ferrarija u javnosti govorili da ovaj brend nikada neće imati svoj SUV? Sad je došlo vreme da se to promeni i čitava stvar prestala je da postoji samo na nivou glasine.\n„To će se najveovatnije desiti, ali će se desiti u Ferrarijevom stilu,” rekao je Serđo Makrione novinarima i dodao: „Prostor je prevelik i privlačan, ali mi već imamo mnogo svojih kupaca koji će biti više nego zainteresovani da voze Ferrarija koji može biti tako praktičan.”\nU svetlu nedavnih objava Alfa Romea i Maseratija da ulaze u trku sa krosoverima, Ferrarijeve vesti nisu iznenađujuće. U njoj se već uveliko nalaze drugi high-end evropski brendovi kao što su Bentley i Jaguar, a uskoro će im se pridružiti i Lamborghini, Aston Martin i Rolls-Royce.\nZvanična potvrda Ferrarijevog krosovera najverovatnije će se desiti početkom iduće godine, tokom predstavljanja petogodišnjeg plana ovog brenda. Ukoliko bude odobreno, vozilo bi moglo imati značajan uticaj na proizvodnju i profit ove kompanije.\nTrailer: Mercedes Benz E63 AMG


source.ba | Na graničnim prijelazima povremeno dolazi do pojačanog prometa vozila\nPretežno mokar kolovoz i povećana opasnost od odrona karakterišu saobraćajnu situaciju u većem dijelu BiH. Vozači se savjetuju da, bez obzira na vremenske i saobraćajne uslove, voze maksimalno oprezno i da obavezno drže odstojanje između vozila.\nNa autoputu A-1 zbog radova na dionici Sarajevo sjever-Podlugovi, saobraća se dvosmjerno, suprotnom trakom od zone radova. Zbog sanacionih radova u tunelu Crnaja na dionici Konjic-Jablanica, tokom dana saobraća se naizmjenično-jednom trakom, uz regulaciju semaforima, dok je u noćnim satima (23.00-04.30 sati) saobraćaj u tunelu obustavljen.\nZbog brojnih odrona i opasnosti od klizišta na magistralnom putu Brod na Drini-GP Hum/Šćepan Polje putnička vozila saobraćaju otežano, dok je za teretna vozila obustavljen saobraćaj. Usporeno, zbog radova, saobraća se na putnim pravcima Grude-Ljubuški i Stolac-Hutovo.\nNa graničnim prijelazima povremeno dolazi do pojačanog prometa vozila, ali zadržavanja za sada nisu duža od 30 minuta, saopćeno je iz BIHAMK-a.


vodolija Archives - Mesečni Horoskop za NOVEMBAR 2021.\nHome » vodolija\nMesečni horoskop za oktobar 2021. za sve Vodolije! POSAO Poslovne prognoze za oktobar 2021. Drage Vodolije, Venera koja prolazi kroz vaše polje posla i karijere će 1. oktobra praviti kvadrat sa Jupiterom. Bićete ...[Pročitajte ceo članak]\nMesečni horoskop za septembar 2021. za sve Vodolije! POSAO Poslovne prognoze za septembar 2021. Drage Vodolije, Mars će 2. septembra praviti opoziciju sa Neptunom, što će vam doneti teškoće na polju finansija. ...[Pročitajte ceo članak]\nMesečni horoskop za avgust 2021. za sve Vodolije! POSAO Poslovne prognoze za avgust 2021. Drage Vodolije, Merkur i Sunce prave konjunkciju na samom početku avgusta i donose vam mogućnost ulaska u novo poslovno ...[Pročitajte ceo članak]\nMesečni horoskop za jun 2021. za sve Vodolije! POSAO Poslovne prognoze za jun 2021. Drage Vodolije, Venera će 2 juna ući u znak Raka i pokrenuće mogućnost da realizujete nove ponude usluga. Najviše uspeha će vam ...[Pročitajte ceo članak]\nGodišnji horoskop za 2021. za sve Vodolije! POSAO Poslovne prognoze za 2021. Drage Vodolije, Nova 2021. godina će započeti sa ulaskom Marsa koji vlada vašim poljem posla u znak Bika, gde je u izgonu. Mars će praviti ...[Pročitajte ceo članak]\nMesečni horoskop za novembar 2020. za sve Vodolije! POSAO Poslovne prognoze za novembar 2020. Dragi Jarčevi, Merkur će praviti kvadrat sa Saturnom na početku novembra, pre nego što krene direktno i još jednom nakon ...[Pročitajte ceo članak]


Sliku na koju SVI POMISLIMO kad kažemo KOSOVSKI BOJ retki su videli svojim očima: Čuvena "Kosovka devojka" već 60 godina čeka da bude izložena KAKO DOLIKUJE\nJedno od najpoznatijih dela srpske likovne umetnosti "Kosovska devojka" platno koje mnogi prvu dozovu u misli kada se pomene Kosovski boj, već 60 godina je tek s vremena na vreme dostupno javnosti. Razlog za to je nepostojanje prostora na kome bi ovo veliko delo Uroša Predića moglo da bude izloženo.\nČuvena slika ove godine slavi 101. rođendan. Nastala je tokom Prvog svetskog rata, a završena 1919. godine, i prikazuje scenu nakon srednjovekovne kosovske bitke, onakvu kakva je opisana u istoimenoj narodnoj pesmi. Lik devojke koja pridiže palog junaka i krepi ga vodom i vinom upotpunio je ideal časti i ljubavi prema otadžbini koji nam je pružila narodna pesma.\nIpak, malo ko se može pohvaliti da je ovu sliku ikada video svojim očima. Ona se brižljivo čuva u depou Muzeja grada Beograda čekajući da dobije prostor na kome će moći da bude izložena, piše "telgraf.rs"\n- Muzej grada Beograda je sliku otkupio 1940. godine od knjižarskog preduzeća “Polet”. Sva kulturna dobra koja se čuvaju u Muzeju, a koja nisu izložena na stalnim postavkama ili tematskim izložbama, čuvaju se u muzejskim depoima, koji su prostori namenjeni upravo za tu funkciju i sa obezbeđenim najadekvatnijim mogućim uslovima za čuvanje kulturnih dobara. Slika "Kosovska devojka" se, osim nekoliko povremenih izlaganja, čuva u depou od zatvaranja stalne postavke Muzeja grada Beograda 1960. godine - rekla je za telegraf.rs Jelena Medaković, direktorka Muzeja.\nBEOGRADSKA "KOSOVKA DEVOJKA" Čuvena slika Uroša Predića napunila je 100 godina, a nastala je po liku jedne Leposave\nKako je objasnila, slika je u dobrom stanju i nisu joj potrebne nikakve intervencije, pa ni restauracija.\n- Čuva se prema najsavremenijim muzeološkim standardima, u specijalno za to namenjenom depou, opremljenom u skladu sa Opštim merama tehničke zaštite pokretnih kulturnih dobara, koje je propisao Narodni muzej u Beogradu.\nOdatle bi trebalo da se preseli u Resavsku ulicu, kada zgrada nekadašnje Vojne akademije bude rekonstruisana i pretvorena u novi dom Muzeja grada Beograda.\n- Planirano je da "Kosovka devojka" bude izložena u stalnoj postavci Muzeja grada Beograda u novoj zgradi Muzeja, u Resavskoj 40b, po završetku radova na rekonstrukciji i prenameni ovog objekta u muzej. U međuvremenu nalazimo načine da slika bude dostupna građanima u određenim prilikama, pa je tako bila izložena prošle godine u Muzeju rudničko-takovskog kraja u Gornjem Milanovcu, povodom obeležavanja 630 godina od Kosovske bitke - kazala je Medakovićeva.\nJavnost je sliku mogla da vidi i prošle godine tokom izložbe "Dakle, Vi ste taj Uroš Predić?" autorke Olivere Skoko, višeg kustosa Narodnog muzeja Zrenjanin, tokom gostovanja u Beogradu, u Galeriji SANU, kao i na Drugoj Noći muzeja u Konaku kneginje Ljubice, 2005. godine, piše "telgraf.rs".\nTrećini dece u Srbiji preti siromaštvo, polovina izložena govoru mržnje: Svetski dan deteta obeležen uz poražavajuće podatke\nLončar: Novi inovativni lekovi uskoro dostupni pacijentima\nMUKE VLASNIKA STANOVA U NIŠU Izvršitelji došli da popišu stanove zbog duga investitora, stanari iz SPREČILI SVOJIM TELIMA (VIDEO)\nVlasnici 30 stanova sa porodicama okupili su se danas ispred zgrade na Somborskom bulevaru u Nišu i sprečili izvršitelja da im popiše stanove koje su uredno platili zbog duga investitora.\nOTIŠLI NA MORE U GRČKU, ALI PLAŽU VIDETI NEĆE Bračni par iz Srbije u bolnici zbog korone, 80 naših ljudi iz grupe u KARANTINU U HOTELU\nBračni par iz Srbije koji je otišao na letovanje u grčko letovalište Edipsos trenutno se nalazi u bolnici u Lamiji nakon što je otkriveno da su zaraženi koronavirusom, prenosi RTS.


Popović gost na otvranju vaterpolo kampa u Beogradu GracanicaOnline.Info\n6. avgusta 2021. 1 min read\nPredsednik opštine Gračanica Srđan Popović prisustvovao je svečanom otvaranju „Akademije vodenih sportova Crvena zvezda“ u Beogradu na bazenima „25 maj“, saopšteno je na sajtu Naša Gračanica.\nSvečanom otvaranju „Akademije vodenih sportova Crvena zvezda“ u Beogradu prisustvovale su zvanice iz sveta sporta, politike i privrede, među njima su bili predsednik opštine Gračanica Srđan Popović, gradonačelnik Budve Marko Bato Carević, sekretar Sekretarijata za sport kulturu, mlade i saradnju sa NVO iz opštine Berane, Zoran Jojić i direktor Sportskog centra Mionica Željko Radosavljević.\nProslavljeni vaterpolista Nikola Rađen ističe da je ovo nastavak jedne lepe saradnje.\n„Ovo je nastavak saradnje između Opštine Gračanica, predsednika Popovića i nas „Akademije vodenih sportova Crvena zvezda“, koja je počela u maju ove godine u Gračanici. Organizovanjem kampa škole plivanja i vaterpola, dokazali smo da Srbi mogu normalno da žive na Kosovu i Metohiji i da time čine pravu star“, poručio je Rađen.\nKamp promoviše zdrav segment života, stvara potrebu za zdravljem i vežbanjem, a osnovni program je osmišljen za dečake i devojčice neplivače i poluplivače, program vaterpolo treninga mogu pohađati svi koji savladaju obuku plivanja, a grupe se formiraju prema godištu i sposobnostima, navodi se na sajtu Naša Gračanica.\nTags: Akademija vodenih sportova Crvena zvezda svečano otvaranje Srđan Popović\nPrevious Teniski savez Srbije u poseti Gračanici\n23. oktobra 2021., 10:15